کاڵ KALL: 09/2011\nخەمی ڕۆژانە، ئەیلوول ٢٠١١\nشەممە ٢٠١١.٩.٢٩ نەوشیروان مستەفا بەرهەمی خێڵ و بنەماڵە نییە!\nپێشنیاری چوونی پەرلەمانتاران بۆ ناو هۆڵی پەرلەمان بە جلوبەرگی کوردییەوە!! ڕێک وەک دەوڵەتۆچکەکانی کەنداو وایە! ئەوانە جلی ناو جێگای نووستن و بازاڕیان هەر دسداشەیە جا هی ویان هەیە هەر بەعەگالەکەیەوە دەخەوێت.. هاهاها.. کۆمەڵگای کوردیش لەجیاتی چاو لەکۆمەڵگایەکی مەدەنی مۆدێرن بکات، لەسایەی حیزبە (یەکێتی+پارتی+پارێزگاران+سۆسیالدیموکرات+...) بنەماڵەییەکانییەوە تا بێت بەرەو کۆمەڵگایەکی خێڵەکی دەچێت!\nدیقەت بدەن سەرۆکی بەناو هەرێمی کوردستان (م. بارزانی)، جیای ناکاتەوە کە پلە حکومییەکەی هی کۆمەڵگایەکی سکۆلارە، کەچی پێشوازی لە دبلۆماس و کەسایەتییەکانی ناوخۆ و دەرەوە بەجلی کوردییەوە دەکات! جا ئەو جلوبەرگانەی ئەو دەیپۆشێت هی خێڵێکی ناوچەیەکە کە نوێنەرایەتی گشتی کۆمەڵگای کوردی هەرێمی کوردستان ناکات، بەتایبەتی جامانە سوورەکەی!\nلە سی چڵ ساڵ لەمەوبەر خەڵکە شارنشینەکان هەمیشە جلی کوردییان بۆ بۆنەکان بەکارهێناوە، تایبەتی بووە نەک گشتی. لە هەر فەرمانگەیەک کاریان کردبێت، پێویست بووە بە پانتۆڵەوە کە جلوبەرگێکی مەدەنی و سومبلی کۆمەڵگای مەدەنی بووە، دەوام بکەن. میللەتان بەرەو پێشەوە دەروات کوردیش وەک میزی حوشتر بەرەو دواوە!\nئەوەی باس دەکرێت، رەخنە نییە لە جلوبەرگی کوردی، لە خراپی یان باشی، ناشیرینی یان جوانی، بەڵکوو دانانی شتەکان لە شوێنی گونجاوی خۆیدا. پلەوپایەی حکومی لەوەتی هەیە زیاتر مەدەنییانە بووە، وەک لەوەی شتێکی تر بێت.\nحکومەت و نوێنەرانی لەجیاتی ئەوەی نموونەی جوانی پێشکەوتن بدەن بەدەستەوە، تا بێت ناشیرینتری دەکەن. خاڵێک جێگەی نیگەرانی بێت، ئەو هزرەیە کە لە پشت هەنگاوێکی واوەیە.. یان خەریکە دەیکەن بە مۆدێل ئەوەی خۆی لەپشتی خێڵ و بنەماڵەیەکەوە حەشار نەدات، حسابی بۆ ناکرێت و دەبێتە پۆڕی خوراو! ئەمەیش لەگەڵ هزری مەدەنی ناتەبایە. تەنانەت وای لێهاتووە، نووسەرێکی حیزبێکی خێڵەکی وەک یەکێتی نیشتمانی کوردستان دەنووسێت بۆ وا لە بنەماڵەی ئەحمەد هەردی دەکەن؟! یان دەڵێن نەوشیروان مستەفا شارەزوورییە، بەڵام ئەو کەسایەتییە سیاسییە بەرهەمی عەقلی شار و شارستانییە و ئەو تەبەنی ئەو هزرەی کردووە و کردوویەتی بەو مرۆڤە نەک عەقلی بنەماڵەیی و خێڵەکی. کابرا خۆی خێڵەکییە، وا دەزانێت هەموو عالەم وەک خۆی وایە!!\nشەممە ٢٠١١.٩.٣٠ ئازادی کڕیاڕی زۆرترە!\nئایا لە هەرێمی کوردستاندا ئۆپۆزسیۆنی فەرمی و نافەرمی و خەڵکی وەگیانهاتوو، دوای دیموکراسی بکەن باشتر و گونجاوە یان باس لە ئازادی؟ لەو جۆرە ئازادییەی ڕۆژئاوا نەبێت، ئازادییەکی خۆماڵی وا خۆیان چۆنی لێتێدەگەن بگەن. جا جیاواز لە نێوان دیموکراسی ئازادیدا کەی ئەوەندە گەورەیە؟ بەڵێ جیاوازییان هەیە، بەوەی هەڵگرانی بەیداخی ئازادی لە دنیادا پڕ بایەخترین و جێی پەسەند و بەڕێزترینن، قابیلی پشتیوانی زیاترن..\nشەممە ٢٠١١.٩.٣٠ ئایین سەرچاوەی چییە!\nئەم نووسەر (عه‌بدولره‌حمان سدیق) ئیسلامییە بەحساب میانەڕەو و کراوەترە لەوانی تری نێو تەوژمی ئیسلامی! ئەوەی لەم وتارەدا باسی دەکات لە ١١ خاڵدا بەراوردی حوکم و دەسەڵاتی ئایینی ئیسلام و کریستیان لە چۆنییەتی بەڕێوەبردن دەوڵەتدا دەکات، لەو یانزە خاڵەدا یەک دێری باشی لەبەرانبەر ئاینی کریستیان نەنووسیوە، زۆر بەدزێو و ناشایستە وێنای کردووە، بەپێچەوانەشەوە ئاینی ئیسلامی باش و چاک و بێعەیب بۆ باس کردووین. ئەمەیش دەمانگەیەنێت بەو ئەنجامەی، کە ئایا بەڕاست ئاینەکان سەرچاوەی رەگەزپەرستی و جیاوزیخستنە نێوان خەڵکییەوەن یان محەبەت و پێکەوە ژیان؟\nتێکستی وتاری ناوبراو لە ماڵپەڕێ گۆڤاری گوڵان؛دا\nپێنجشەممە ٢٠١١.٩.٢٩ ئەمەریکا و بزووتنەوەی گۆڕان، ناوخۆی ماڵی کورد!\nژمارەیەک لە خەڵک پێیان وایە کە ئەمەریکا دووڕووە، ڕاستگۆ نییە لەگەڵ مەبدەئەکانی خۆیدا و نایەوێت دیموکراسی لە دەرەوەی غەیری وڵاتی خۆی بڵاوببێتەوە. گریمان ئەوە ڕاستە، خۆ خراپ و کارێکی زۆر دزێو نییە، خەڵک لەناو ماڵی خۆیدا دیموکراسی بێت.\nئەوە کێشەی ئێستای هەرێمی کوردستان و زووربەی وڵاتانی ئاسیا و ئەفەریقایە کە لایەنی کەمی دیموکراسی تیا نییە و ونە و لەنێو خۆیاندا ڕێکناکەون. بزووتنەوەی گۆڕان لەئەنجامی ئەو دۆخە دروست بووە وبۆ ئەوە هەوڵ ئەدات. ئیتر پەیوەندییە دەرەکییەکان مەسەلەیەکی دی و بواریکی دییە کە نەک ئەمەریکا بەڵکوو زووربەی وڵاتە دیموکراسییەکان ئەوە گەر بە خەوش ناو لێبنررێت دەیانگرێتەوە.\nنموونەی بەرجەستە لە ڕۆژهەڵاتی ناوەڕاست دەوڵەتی ئیسرائیلە، ئەو نێوماڵی خۆی تۆکمە و قایم گرتووە، یانی بەزمانێکی تر سیستەمی دیموکراسی تێیدا بەرقەرارە، لەو پەڕی چەپ تا ئەم پەڕی ڕاستی کیانە سیاسییەکان نوێنەرایەتیان لە پەرلەمان و حکومەتدا هەیە. تەنانەت هەر بەو هۆیەوەیە کە دراوسێ زۆروزەبەندە عەرەبەکانی و تەنانەت دەوڵەتە ئیسلامییەکانیش تا ئێستا نەیانتوانییوە زەفەری پێ بەرن.\nدووشەممە ٢٠١١.٩.٢٦ سکۆلاربوون ژیان بەسەوزی دەهێڵێتەوە!\nسکۆلاربوون مانای ئەوە نییە ئایین وەک دووژمن وێنا بکرێت، ناشگەڕێت بەدوای ئەوەی چی لەدڵی کەسەکاندا هەیە، ئایا بڕوای بە کام لە ئاین و ئایدۆلۆژی هەیە. سکۆلاربوون مانای پاراستن و بەزیندوهێشتنەوەی ئازادییەکان و حورمەتی مرۆڤەکانە، دژ بەهەموو جۆرە جەور و فشارێک، جا ئەوە لەلایەن هەر دامودەزگا و سیستەم و حکومەت و گرووپ کە لەژێر هەرناوێکی پیرۆز و ناپیرۆزدا بێت بکرێت، جێی قبوڵ نییە. مرۆڤ ئازاد دەکات لەوەی چ ژیانێکی تایبەتی پێ باشە و هەڵدەبژێرێت.\nئەمە دەکرێت شۆڕبێتەوە بۆ تاک تاکی مرۆڤەکان، مانای وایە تەنها ڕووتنەکرێتەوە بۆ داومدەزگا دەوڵەتییەکان کە کاریان ڕێکخستینی باشتری کۆمەڵگایە.\nیەکشەممە ٢٠١١.٩.٢٥ ئۆردۆگان خەریکی ترشاندنە!\nئەم کابرایە (Recep Tayyip Erdoğan ١٩٥٤) قسەکانی لە قەباڵەی خۆیدا نییە، ئەو دەربڕینانە هی ئەو نیین، بەڵکوو هی خەڵکانی ئۆپۆزسیۆنن! نازانم خۆی بەچی دەزانێت؟ جیڤار یان نلسن ماندێلا یان ... ؟هەرکات توانی لایەنی کەم چارەسەری کێشەی نەتەوەیی و ئایینی ناوخۆی وڵاتەکەی خۆی کرد، یان هێچ نەبێت گەر جارێک لەجاران وەک ئەمەریکا هێزی سەربازی بۆ ئازادکردنی میللەتێک ناردبێت، ئێ لەوانەبوو چاوپۆشی لەو قسانە قەبە و بریقەدارانە بکرێت. ئەمیش وەک زۆر مرۆڤی خاون پلەوپایەی سیاسی ڕۆژهەڵاتی دەجالە ولێی تێک چووە و زۆر جار دەیترشێنێت.\nشتەکان ئبستراک نیین، هاتنی ئەمەریکا بۆ هەر وڵاتێکی تر فرە ڕوو فرە ڕەهەندە، فاکتەری ئابووری (پێترۆڵ) لەپشتی جووڵەکەوەیەتی، یەکێکە نەک هەموو، بەڵام بەقازانجی خەڵکی وڵاتێکی وەک عێراق بەتایبەتی کورد تەواو بووە، دیکتاتۆرێک لاچووە، کەواتە شتیک گۆڕاوە ئەم شتە دەروازە دەکاتەوە بۆ گۆرانکاری دی، دیارە لەدرێژماوەدا دەدەکەوێت کە بەشێک لە کوردی کوردستانی باشوور نەک هەموو قازانجیان کردووە گرنگ ئەوەیە گۆڕانێک دەخولقێنێت. نابێت ئەوە لەیاد بکەین هەر گۆڕانێک لە هەناوی خۆیدا پڕە لەتەناقوز!\nبەدواداچوونێکر بۆ هەواڵێک کە لە ماڵپەڕی سبەیدا بڵاوبۆتەوە\nپێنجشەممە ٢٠١١.٩.٢٢ بەهایەک بۆ مرۆڤەکان بگێڕنەوە!\nساکاوم زۆریش بەڕێکەوت گرتەیەکی ڤیدیۆییم لەسەر پیاوی بەتەمەن و گۆرانیبێژی بەناوبانگ کەریم کابان بینی کە نەفس نزمێک بە کامێرای تەلەفوون لەکاتی میزکردندا لە لاکۆڵان و کەلاوەیەکدا گرتوویەتی. لێکدانەوەی زۆر هەڵدەگرێت بەهای مرۆڤ لەو وڵاتەی ئێمەدا چ مانایەکی هەیە هیچ ڕێزێک بۆ تەمەن و حورمەتی مرۆڤ دانانرێت. یان خەتا لەوەیە کەوێنەکەی ئیتر بە هەر غەرەزێک گرتووەە و بڵاویکردۆتەوە یان خەتای قوربانییەکەیە؟\nمرۆڤی بەهەست لەو کۆمەڵگا دڕە دەسڵەمێتەوە، هەر ماوەیەک لەمەوبەر پیاوێکی تەمەندرێژی ٧٠ ساڵەیان نەکوشت گوایە دەستدرێژی کردۆتە سەر نامووسی کچێک، لەکاتێکدا پیاو مەگەر زۆر شاز بێت و پیاوەتی تیا بمێنێت، ئەگینا لەتەمەنی سەرو پەنجاوە کاری سێکس کردن بەرەو ئاوابوون دەچیت. جا مرۆڤەکانی ئەو وڵاتە پڕ کێشانە لەوانەیە زووتریش بێت. خۆ هەموو بیرمانە و زۆر نابێت، تیرۆری عەبدولستار تاهیر شەریف کە تەمەنی خۆی لە ٧٠ دابوو. ئەو نموونانە ئەو پەڕی وەحشیەتی ئەو گۆمەڵگایە دەسەلمێنت، ناهەقی گەنجان و لاوان ناگیریت، لە کەوڵکردن ڕادەکەن. قسەکە لەسەر ئەوە نییە ئەوە کەسایەتییە و گۆرانیبێژە بەڵکوو قسە لە نەبوونی حورمەتی ئینسانی مرۆڤەکانە و تەمەن. ئەو کۆمەڵگا بەربادەی ئێمە کەی هۆشی دێتەوە بەر خۆی...؟\nوای خودایە ئەوە چ مەهزەلەیەکە!!! بێگومانم ئێوەش و سەدەها گەنجی تر هەن ئامرازەکانی تەکنەلۆجیاتان لەبەر دەستدایە بەڵام بۆ سووککردنی هاونیشتمانیان بەکاری ناهێنن.. ئەوە چ هۆیەکە وا لە مرۆڤ دەکات تەڕووشک پێکەوە بسووتنێنێت..ئاخر داماوێکی بەتەمەنی وەک کەریم کابان چییە و هەمووی دوو ڕۆژی لەتەمەندا ماوە، وای پێدەکەن؟!! تکایە وریای گەورەکان بن بە بەر تیغی ئەو ئۆباشانە نەکەون...\nسێشەممە ٢٠١١.٩.٢٠ ئایینی ئیسلام میللی نابێتەوە!\nئەو دەربڕینە بە میللی بوونەوەیە ناتەباو نەگونجاوە، نووسەرهەر دەبڕینیکی تری بەکاربهێنایە گونجاو تر بوو. دەزانن بۆ؟ چوونکە ئایینی ئیسلام مێژوودارە ئیتر بەزۆربوو بێت یان بەخواهیشت هاتۆتە ناو کۆمەڵگاکانی دەرەوەی دورگەی عەرەبی.. ئەم ئایینە هەمیشە لەگەڵ فەرمانڕەوایاندا بووە و لێی جێیا نەبۆتەوە و لازمومەلزوومی یەکتر بوون! بۆیە هەموو کارەکان بەو ئاڕاستەیەدا بووە کە ئایینەکە جێگیربکرێت، هەوڵیشیان سەرکەوتوو بووە، بەهۆی زۆر فاکتەری ناوخۆیی وڵاتە داگیرکراوەکانەوە. ئەو تەبریرە لەشوێنی خۆیدا نییە گوایە لەم چەند ساڵانەدا (پەیدابوون و دەرکەوتنی کلتووری ئەورووپی )ئایینی ئیسلام جێی لەق بووە. یەک نموونە لەژیانی ئاسایی خەڵک وەربگرە، ئەو کاتێک دەزانی رەگی ئایینی بەهێز و میللی چەند بەهێزە!گریمان لەگەڵ دۆستێکی نزیکتدا لەدەمت دەرچێت وەک کورە شارییەک و خوێندەوارێک تووڕە دەبێت جنێو بە خوا و بە پێغەمەر ئەدەیت. بزانە هەڵوێستی ئەوی بەرانبەرت چی دەبێت؟ بێگومان پێت دەڵێ کفر مەکە و لەسەر ئەوەمان نەکردووە، لێت سوور دەبێتەوە.. لەوانەیە پەیوەندییەکەتان بپچڕێت. نموونەی دی زۆرە...\nبەدواداچوونێکە بۆ تێکستی وتاری نووسەر موحسین ئەدیب بەناونیشانی: میللیبوونەوەی ئیسلامیزم کە لە ماڵپەڕی ڕۆژنامەی هاوڵاتی بڵاوبۆتەوە.\nدووشەممە ٢٠١١.٩.١٩ زەمی بێتام!\nلە بەرنامەی بەکراوەیی بەشی یەکەم ڕۆژنامەنووسی و شاعیررەنج سەنجاوی کە لە کەناڵی NRT پێشکەش دەکرێت.. مامۆستای زانکۆ ئەکرەم میهردات یان لە نێو چەپدا بە ئەکرەم فەوزا ناسراوە، یەکێک بوو لە میوانەکان، ئەو لەبەشێک لە قسەکانیدا، پێی وا بوو ئۆپۆزسیۆن بەتایبەتی بزووتنەوەی گۆڕان وەک پارتی و یەکێتی وان و خستنییە پاڵ یەکتر! بیانووی بۆ ئەوە بەوە دەهێنایەوە کە دواوی ڕووخانی سیستەمی کردووە، لەکاتێکدا داوای هەڵوەشاندنەوەی حکومەت و پەرلەمان بوو..\nئەو برادەرە (ئەکرەم) زۆر بە موسەیتری قسەی دەکرد وا خۆی پێشان ئەدا و پرسیاری بەرەوڕووی یەکدوویەک کرد!! کە گوایە دەیناسن و دەیزانن کە بەر لەخەڵکانی تر ئۆپۆزسیۆنێکی سەرسەخت بووە، لەو بوارەدا پێش ئەم ئۆپۆزسیۆنە کەوتووە! زەمێکی بیتام دەکردو... بەڵام گەر یەکێک مێژووی ئەو برادەرە بزانێت بۆی دەردەکەوێت ئیدعایەکی نادروستە، ئەو دەبوایە باسی لە قۆناغەکانی دواتری ژیانی خۆی بکردایە، لەگەڵ گرووپێک برادەری چەپی دی خۆیان کرد بەناوگەڵی یەکێتیدا.. ئیتر کام ئۆپۆزسیۆن و کام تەرەماش!!! گرنگ ئەوەیە درێژەی پێنەداوە\nئەوەی کە ئێستا کردوویەتی بە دکتۆر و لافی بێلایەنی و زانایی لێدەدات لەژێر سایەی ئەو خیانەتەوە بووە نەک ئۆپۆزسیۆن بوونییەوە.\nلەبارەی یەکێکی تر لەمیوانەکانەوە:\nلەمێژەوە ڕامیار مەحمود دەناسم و ئەو کاتەش کەسێکی دەرکەوتوو بوو. بەڵام لەو کاتەدا نزیک بوو بە حیزبی شیوعی کوردستان. دوای چوونە دەرەوە، دیارە گۆرانکاری زیاتری بەسەرهاتووە و میتاڵەکەی باشتر کردووە، مەعریفەی زۆرتر کردووە. بەڵام ئەو بەڕێزە لەوەتی گەڕاوەتەوە بۆ هەرێم وەک ڕاوێژکار لە یەکێک لەکەناڵە تەلەفیزیۆنییەکانی یەکێتیدا کار دەکات..\nیەکشەممە ٢٠١١.٩.١٨ هەڕێم دەبێت چی بکات!\nلەڕاگەیاندنەکانەوە بڵاوبووە، کە مالکی سەرکوەزیرانی عێراقی عەرەبی، باسی دەست بڕینی وەزیرەکوردەکانی کردبوو..گریمان ئەوە ڕووینەدا، وەزیرە کوردەکانی وەک پەناهەندەی نایاسایی دیپۆرت کردەوە. باشە کاربەدەستانی هەرێمی کوردستان لەبەرانبەر کارێکی وادا دەتوانن چی بکەن و چۆن وەڵام دەدەنەوە؟ خۆ حکومەتەکەی مالکی نە وەزیر و نە نوێنەرایەتی و نە پەرژەوەندی ئابووری گرنگی لە هەرێمدا هەیە و داناوە!! ئایە هەرێم لە گریمانەیەکی وادا دۆڕاوی سەرەکی نییە؟\nهەینی ٢٠١١.٩.١٦ پرسیارێکی موحریج؟\nتۆ وەک باوکێک یان دایکێک حەز دەکەیت کە مردیت مناڵەکانت، بڵین بەخوا باش بوو لە کۆڵمان بووە و بۆ خۆشی خۆی ئێمەی دروست کرد، بگاتە ئەو ئاستەی بێنە سەرت و میز بکەن بە گۆڕەکەتدا؟؟ جا ئێوە دەڵێن چی و چۆنی دەخوێننەوە و لێی تێدەگەن؟\nسێشەممە ٢٠١١.٩.١٣ گەرێلا چییە؟\nوشەی gerilla بە ئنگلیزی Guerrilla warfare بە فینلاندی Sissisota یان پارتیزان، پێشمەرگە، چریک. لەئەسڵدا وشەیەکی ئیسپانییە (Guerra de guerrillas) و مانای جەنگی بچووک دێت. گرووپێکی بچووک ڕووبەرووبووی هێز یان لەشکرێکی مونەزەم دەبنەوە. کۆن دەرەبەگەکانی خۆمان بە جووتیارە یاخییەکانیان وتووە چەتە یان عاسی..ئەو وشەیە کە کوردەکانی باکوور بەکاری دەهێنن زیاتر لە جیڤاراوە داکەوتووە و وەرگیراوە.\nسێشەممە ٢٠١١.٩.١٣ پەراوێزکەوتنی یەکێتی لە زاری خۆیانەوە!\nعارف قوربانی، فێرە جار جار لەتەنووسینێک فڕی بدات و گوێبیستی بن و جەنجال دروست بکات، لەم وتارەیدا(له‌باره‌ی هاوسه‌نگیی پارتی و یه‌كێتییه‌وه) هاودەنگ لەگەڵ نووسەرێکی تری یەکێتی یەکێک لە کەناڵە زۆروزەبەندەکانی تریان، پێی وایە:...ئێستاش له هه‌ندێ وه‌زاره‌ت و فه‌رمانگه‌دا (مەبەستی ئیدارەی هەولێری حکومەتی هەرێمە) سیما زه‌رده‌كه كاڵ نه‌بۆته‌وه، بۆ ده‌رمان یه‌كێتییه‌كت ده‌ست ناكه‌وێ.. نووسەر ئەوەندەی خۆیان و مامجەلال تاوانبار دەکات، نیو هێندە پارتی ناکات!!! بێئەلتەرناتیڤ کۆتایی بە نووسینەکەی دەهێنێت، تەنها وروژاندنە و بەس!!!\nدەبوایە باس لەو وێنە مزدەوەجەی م. بارزانی و مامجەلال بکردایە کە لە فەرمانگەکانی زۆنی سەوز و لە وەزارەتەکانی سەر بە یەکێتی هەڵواسراون قووت کراوەنەتەوە، بەڵام لە زۆنی زەردەچەوە تەنها مەلا مستەفا ببوورن ئاتاتوورکی (لەمەیاندا نەوەکانی مەلا مستەفا لاسایی تورکە شۆڤێنییەکان دەکەنەوە) و م. بارزانی هەیە و هەڵواسراوە.. ئەگەر وێنە هەڵواسینە بۆ هەردووکیان بێت یان هیچیان نەبێت!\nیەکشەممە ٢٠١١.٩.١١ کۆشکی ژێر دەوارەکان!\nدەوار ئەو شوێنەیە کە مرۆڤایەتی وەک ماڵ لەسەردەمێکی کۆنی دواکەوتوویی خۆیدا دایهێناوە و بەکاریهێناوە. لەو کاتەوە مرۆڤایەتی چەند قۆناغی لە پێشکەوتنی گرنگ بەخۆیەوە بینیوە و بڕیوە. ئەو دەوارە لە ئێستادا تەنها بۆ گەشت و گەڕان و چەند شتی تر بەکار دەهێنرێت.\nبەڵام هەر ئەم دەوارە هەرچەندە سومبلی قۆناغێکی دواکەووتوویی لە ژیانی مرۆڤایەتی، ئێستا بەشێوە و رەنگی جۆراجۆر ئەو دنیا مۆدێرنەی بەرەنگی ڕەش داگیر کردووە و داپۆشیوە و یان خستۆتە ژێر کۆنترۆڵی خۆیەوە! ئەمە چۆن چۆنی؟ چۆن شتی وا دەبێت و نەگونجاوە؟!\nلەوەڵامدا دەبێت بووترێت دەبێت و ئەولاتریش.. سەیری نەخشەی سیاسی وڵاتانی ئاسیا و ئەفەریقا بکەیت زۆر بە ڕوون و ئاشکرا ئەو دیاردەیە دەبینرێت کە دنیای پێشکەوتووی تەنیوە، بڕوانە کۆشەکانی هەرێمی کوردستان لە سەری ڕەش و.. هەتا لەوێوە دەگاتە لیبیا و عەرەبی سعودی و کوێت و ئۆردۆن و ئیماراتی عەرەبی... باقییەکەی بۆ خۆتان بەجێ دەهێڵم تەواوی بکەن.. کۆشک و ئاپارتمانەکانی دەسەڵاتدارانی ئەو شوێنانە هزری خێڵ و هزری دەوارنشینی دایپۆشیوە و خنکاندوونی، پیسترین زاڵمانە ترین حوکمی تیا دەکرێت و ئازادی لە ژێریدا نیخەی دێت.. کۆشەکان و ئاپارتمانە مۆدێرنەکان زێرکەفتەکان دەستکەوتی مۆدێرنەی مرۆڤایەتی پڕ لە زێر و زیوو مرواری بێرەونەق لەوێدان، تەنها ژمارەیەک لە عەقڵ پووتەکان دەیبینن و کۆنترۆڵیان کردووە! هاوکات عەیش و نۆشی شاهانەی خۆیانی تیا دەکەن! بەمەرجێک دانیشتووی کۆشکەکانی ئەو دەوارانە دەستسپیترین و دیکتاتۆرییەترین کەسانی کۆمەڵگان!!\nلەو ڕاستیانەوە دەکرێ بڵێن و دەبینین ئەوە چەند مانگێکە شنەبایەک و وەرزی بەهارێکی درێژخایەنی بێوێنە هەڵی کردووە و دەستی پێکردووە، هەموو خانەوادەکانی ژێر ئەو کۆشکەدەوارنشینانەی لەپایزی تەمەنیان نەک نزیک کردۆتەوە، بەڵکوو بەرەو گۆڕی هەتاهەتایی دانە دانە شۆڕیان دەکاتەوە..\nهەمان بابەت لە ماڵپەڕی سبەی دا\nهەینی ٢٠١١.٩.٩ ڕاگەیاندن یاداوەرییەکان دەژیەنێتەوە\nڕۆژی هەینی ٩ی ئاب فلیمێکی دیکۆمنتاری بەناونیشانی ماڵێک لەیاریگا کە لە کەناڵی ئێن ئاڕ تی؛یەوە پەخشکرا ، بینی. لەسەر حەسەن کە زیاتر بەناوی دایکیەوە بانگ دەکرا و لە نێو خەڵکدا بە حەسەنە دۆم دەناسرا. ئەوە خێڵێک یان گرووپێک لەخەڵک بوون لە گەرەکی باخی شێخ لەتیف کۆبووبوونەوە، هەر لەو ناوەدا کانییەک هەبوو بە ناوی کانی دۆمانەوە. کاریان لەمەزاتخانەکە بوو، کۆڵانەو کۆڵان دەگەڕان کەرەسە و شتومەکی بەکارهاتوویان لەگەڵ شتی نوێ ئاڵوگۆڕ یان بە پارە دەگۆڕییەوە و دەکڕی.\nحەسەن بەهۆی توانای جەستەییەوە، وێڕای کاری ڕۆژانەی یاری تۆپی پێی دەکرد و هاوڕێی نزیکی عەلی چەلەبی برام بوو، ئەویش ئەهلی تۆپتۆپێن بوو.\nئێمە ماڵمان لە زەوییەکانی مەلاکەماڵ بەرانبەر ماڵی ئەوان بووین.\nبەداخەوە شتێکی تایبەتی لەبیرمدا نەماوە، ئەوە نەبێت خێزانێکی بەڕێز بوون بە پێچەوانەی خەڵکییەوە کە باش بە گشتی باس نەدەکران.\nحەسەن بەهۆی شارەزاییەوە لە یاریدا لەنێو خەڵکی ئەو کات ناسراو و خۆشەویستترین بوو.\nبەبینینی گەشامەوە هاوکات خەمم بۆ خوارد، کە ئەوە ژیانییەتی، بەگشتی دۆمەکانی شار هەموو خەڵکی تێکۆشەری بواری ململانێی ژیان بوون. هەر لێرەوە هەزار سڵاوی بۆ دەنێرم.\nهەینی ٢٠١١.٩.٩ لێکچوانێک لەنێوان پارتەکانی تورکیا، سووریا، عێراقی کۆن و هەرێمی کوردستان.\nناکۆکییەکانی نێوان پارتە سەرەکییەکانی تورکیا، یەکتر بە ناشیریینەیەکانی فڵان وڵاتی دیکتاتۆری تۆمەتبار دەکەن، وەک بە بەعسی بوون و لێکچواندن دەکرێت لە نێوان پارتەکاندا بۆ نموونە بە پارتی گەلی کۆماری(جەهەپە Cumhuriyet Halk Partisi ١٩٢٣) دەڵیێن لە بەعس دەچیت! بەڵام بەعسی سووری نەک عێراقی! هاهاها.. بەڵام بەعسی بوون زیاتر بەر (مەهەپە Milliyetçi Hareket Partisi ١٩٦٩) دەکەوێت، کە رەگی ڕاسستی تێدایە و تووندڕەوە هاوکات بەحیزبی گورگەکان و لای کوردیش وەک سووکایەتی بە حیزبی سەگەکان ناسراوە، لەلای خۆشمان (هەرێمی کوردستان) دەمێکە هەردوو پارتە دەسەڵاتدارەکە دەشوبهێنرێن بە بەعس بەڵام زیاتر و لەم دوایانەدا ئەو خەسڵەتەیان داوەتە پاڵ پارتی دیموکراتی کوردستان و سەرۆکەکەیان (م. بارزانی) لە ئاست و هاوشانی سەدام حوسێن دانراوە و دەیەوێت لاسایی ئەو گۆڕبەگۆڕە بکاتەوە!\nهەینی ٢٠١١.٩.٩ هزری ئایینی ڕێگرە یان نا؟!\nژینگەی سیاسی کۆمەڵایەتی وڵاتێکی نافەرمی وەک هەرێمی کوردستان، بەڕێژەیەکی زۆر ئایینییە، هەر وەک لەمانگی رەمەزاندا هەستی پێدەکرێت، دۆخێکی ئیستبدادی و پۆلیسیش لەئاستی میللی و فەرمی دەبینرێت و دەسەپێنرێت! کەواتە مانایەک بۆ چەمکی هاوڵاتیبوون نامێنێتەوە! خولقاندنی کەشێکی ناتەندروستی وا بیرمان دەبات بۆ ئەوەی ئایا تا ئێستا حیزبە فەرمانڕەواکانی هەرێمەکە چیان کردووە!؟ یان ئەمە چوون بەرەوە پێشەوەیە؟ ئایا دەکرێت بە هزری چەرخەکانی ناوەند بەرەوە کۆمەڵگایەکی پێشکەوتوو شایستە بچین کە لایەنی کەم مرۆڤە ئاتائیست(بێئایین - مولحد)ەکان و ئەوانی تری هاوشێوە، تێیدا بە بێ ڕووبەڕووبوونەی تووند و تیژی و هەڵاواردن جێیان بێتەوە؟!\nسێشەممە ٢٠١١.٩.٦ لۆمەی داگیرکەر دەکەن!!\nبۆ لۆمەی حکومەتەکانی تورکیا و ئێران و سووریا و تەنانەت عێراقی عەرەبیش دەکەن کە زەوی و خاکی کوردنیان دزیوە و داگیرکردووە. لەکاتێکدا بنەماڵەی بارزانی و تاڵەبانی و گەجەروگوجەکانی دەوروبەرییان وەک زۆر لە کەسایەتییە ڕۆشنبیری و سیاسی و کۆمەڵایەتی لە بۆنەی جۆراوجۆردا ئاماژەیان پێداوە، شوێن ماوە لە هەرێمی کوردستانی ژێر چەکمەیاندا داگیریان نەکردبێت و بەنرخێکی زۆرزۆر هەرزان نەیان کڕیبێت!!\nسێشەممە ٢٠١١.٩.٦ کۆمۆنیستی کرێکاری پەراوێزی پەراوێزان!!\nتاهیر حەسەن، بەهۆی جووڵەی بزووتنەوەی گۆڕان و خۆپیشاندانی خەڵکی ناڕازی لەناوخۆی وڵات، لە سووڕی مت بوون نەجاتی بوو، خۆی و تەوژمە سیاسییەکەی لەبیرچۆتەوە، بە ڕاست و چەپدا بێ پرینسیب قسە فڕێ دەدات. لەم وتارەیەدا پیس تێکەڵی کردووە و بزووتنەوەی گۆڕانی هاوتا بە یەکێتی و پارتی کردووە!! ئەم جۆرە کەس و تەوژمە سیاسیانە دەرس نەک لە ڕابردووی خۆیان بەڵکوو لە هی گرووپەکانی تریش وەرناگرن، بۆیە هەمیشە لە پەراوێزی پەراوێزاندا دەمێننەوە.\nتێکستی وتاری ناوبراو لە ماڵپەڕی هاوپشتیدا دابەزیوە.\nدووشەممە ٢٠١١.٩.٥ هیچمان لە کەسی تر ناچێت!\nئەی ئەو ترسنۆکەی لای خۆمان کە دەستی لە ئاسۆس وەشاند بۆ هێندە ئازا نەبوو خۆی ئاشکرابکات تا کەس گومان لەکەس نەکات و ترشو خوێی پێوە نەکرێت و هیچ لایەنێک نەیقۆزێتەوە بۆ ەرژەوەندی خۆی…وای ئەوە چ وڵاتیکە کە هیچی بەسەر هیچەوە نییە، نە دزی دز نەمافیای مافیایە نە..\nپارتی هەمیشە هەوڵیداوە بەجۆرێک لەجۆرەکان سلەیمانی بەدناوبکات و وایپیشانبدات کە سەرچاوەی ئاژاوەیە، بەبەراورد بەناوچەکانی ژێر چەکمەی خۆی.. هەموو بیرمانە شێخ ستار و سۆران و زەردەشتیان حیزفرسەتانە کوژران، دەستی تاوان بۆ ئەو حیزبە درێژ دەکرێت. پارتی هێندە فریشتە نییە و خاوەن هەزارەها مافیای بەخەبەر و ناخەبەرە. ئەم جۆرە کارانە وەک سریالی دۆڵی گورگان ئەوەی لە تورکیا دەگوزەرێت، لێهاتووە!\nدووشەممە ٢٠١١.٩.٥ ئۆپۆزسیۆنبوون بە لۆجیکی دی!\nئۆپۆزسیۆن بوون مانای ئەوە نییە کاردانەوەی دەسەڵات وا بکات هەمان تەسەرفی ئەوان ئەنجام بدەرێت، نا دەبێت غاندیانە، یان عیسایانە بێت بەمەش مۆرالێک دادەهێنرێت کە جیاواز لە فەرمانرەوا دکتاتۆرییەکان..بۆیە گۆڕان کاتێک گونجاو و بەجێ دەبێت کە ئامانج لەگۆڕینی دەسەڵات ڕووکەش نەبێت و لایەنی کەم خاوەن بەرنامەی ڕوون و ئاشکراوە بێت. جا مەبەست لە ڕوون و ئاشکرا چییە؟\nیەکشەممە ٢٠١١.٩.٤ هاوار و گریان بۆ خۆ!\nئای خوادایە چ مەئەساتە کەسێک لە هەرێمی کوردستان بڵێت: من خاوەنی پوشێک نیم، ئاخر چ دڵێکم پێی خۆش بێت..ئەوە ٥٤ ساڵم بەڵام گەر خوا بۆم بکات لە ٧٢ ساڵیدا لەبەر زوڵم و زۆر سەری خۆم هەڵدەگرم و دەڕۆم.. نیشتمان فرۆشراوە یان بەکرێ دراوە!! هاوڕێیان بۆ ئەوانە بۆ تەنهاکانی نیشتمان با بگرین بگرین تا حەدی قوڕپێوان..\nشەممە ٢٠١١.٩.٣ قبووڵی ئەوی تر، مانای هەبوونی تۆ!\nئۆدۆنیس (١٩٣٠- )، شاعیری بەناوبانگی عەرەبی سووری، لەبەر ئەوە خەڵاتی گۆتەی ئەڵەمانی(١٧٤٩ - ١٨٣٢) دەدەنێ، چوونکە هەوڵی گواستنەوەی چەمکی مۆدێرنەی ئەورووپی بۆ ناو کلتووری عەرەبی داوە. ئەمە چۆن ئەو پێی وایە عەرەب دەبێت ئینسانی بێتەوە، دەبێت لەیەک کاتدا ئەڵەمانی و فەرەنیسی و ئەمەریکی بێت، بیان گرێتە خۆ، چەند ئەوانی تر قبووڵ کرد، ئەوەندە بوونی خۆی هەست پێدەکات، تاک (عەرەب) هیچ نییە بەبێ ئەوانی تر.\nشەممە ٢٠١١.٩.٣ کێشەی نێوان ئیسرائیل و تورکیا نیگەرانمان ناکات\nهەواڵێکی وا (توركیا بۆچی باڵیۆزی ئیسرائیلی له وڵاته‌كه‌ی ده‌ركرد؟)هیچ بۆ کورد گرنگ نییە، تورکیا زۆر نابێت لەبەرانبەر هەرێمی کوردستان کەمێک کوێری خۆی کاڵ کردۆتەوە، بەڵام دوژمنێکی سەرسەختی بەشێکە لەنەتەوەکەمان، هەر کارێک ئەو بیکات مایەی خۆشحاڵی نییە. خۆ ئیسرائیل وەک تورکیا و ئێران و سووریا دراوسێمان نییە، تا فشار و غەدر لە خۆمان و هاونەتەوەمان بکات!!\nهەرچۆنێک بێت ئیسرائیل دوورە و دراوسێمان نییە، وەک تورکەکان و دراوسێکانی تر فشارمان لێناکەن و هاو نەتەوەکانمان ناکوژن. وەختی خۆی چاومان لەعەرەبەکانی عێراق کردووە جووڵەکە کوردەکانمان دەرکردووە، کەواتە ئێمە غەدرمان لەوان کردووە. فەلەستینییەکانیش ئەوەندە شەریف نیین، مەشهورن بە جاشایەتی ئەم دەوڵەت و ئەو دەوڵەتی عەرەبی و ئیسلامی..\nشەممە ٢٠١١.٩.٣ پێڵاو بۆیاخکەر!!!\nلەگەڵ حورمەتی زۆر بۆ هەموو ئەو کەسانەی کارێکی وا دەکەن (پیاوە پیرەکان بۆیاخچێتی دەکەن و پێڵاوی خەڵک بۆیاخ دەکەن)، بەڵام تەسەور ناکرێت نزمی ئاستی تەوەقعی ژمارەیەک لەمرۆڤان بێت؟ هەموو دەزانیین خەڵک لەوە هەژارترە هەیە بمرێت لەبرسا ناچێت کارێکی لەو جۆرە بکات..\nدوای ئەوە بۆ ئەو کارە بە سووک سەیر دەکرێت وەک زۆر کاری تر (فەراشی، کرێکاری بیناسازی، کەناسی، سستەری، ....)؟ ئەم کارە کە دەچێتە خانەی پیشەی پینەچێتییەوە لە مۆدێرنتین وڵاتی ئەورووپیدا هەیە، بەڵام بەو شێوە بەربادە نییە کە جێی بەزەیی خەڵکە..\nشەممە ٢٠١١.٩.٣ سکرتێری دەم مردووی حیزبێکی عەجوول!\nلە کەناڵی تەلەفیزیۆنی ئێن ئار تی کومپانیای نالیا بەرنامەی تەبا و ناتەبا ی ئومێد قەرەداغی، لەنێوان ئەبوو بەکر عەلی کۆنە یەکگرتوویی ئیسلامی و دیار غەریب سکرتێری پارتە دروستکراوەکەی پی کە کە لە کوردستانی باشوور. باسی بەرنامە لەسەر حیزبەکەی ئۆردۆگان و کێشەی کورد لە کوردستانی باکووردا بوو. ئەبوو بەکر عەلی ئەوی بەرانبەری کرد بە پۆڕی خوراو! باشی بەستبووە. نوێنەری ئەو حیزبە عەجووڵە کوردەکانی باکوور سکرتێرێکی دەممردوویان داناوە.. !!\nشەممە ٢٠١١.٩.٣ جا ئیحراج بێت و نەبێت چییە؟!\nبە پێی هەواڵێک کە لە ماڵپەڕی گۆڤاری لڤیندا بڵاوبۆتەوە، وتەبێژی بزووتنەوەی گۆڕان فەرموویەتی:... جه‌ماعه‌تێك هه‌ن له‌سلێمانى ده‌یانه‌وێت سه‌رۆكى هه‌رێم!!! ئیحراج بكه‌ن... !!!؟؟ داخوانی وا مرۆڤ توڕە و کەلەیی دەکات و جۆرێکە لەپاڕانەوە و پاکانە بۆ مەسعود بارزانی، جا بۆ ئیحراج نەکرێت؟ تا زیاتر ئیحراج بکرێت کەمە.. ئەوەی بیرچۆتەوە کە لە خۆپیشاندانەکانی سەرای ئازادی مانگی شوبات و ئایار و .. داوای نەمانی و رۆیشتنی مەسعود بارزانیان دەکرا. هاوکات دەکرێت بەجۆرێکی تر لێکبدرێتەوە، بەوەی ئەم قسە فڕێدانە ئاماژەیەکە کە بزووتنەوەی گۆڕان بێبەری لەو ئیحراکردنە دەکات، ناڕاستەوخۆ دەیداتە پاڵ حیزبەکەی مامجەلال تالەبانی!!\nهەینی ٢٠١١.٩.٢ خوا لەخێری دەرنەکەیت(کورتە چیرۆک)\nئەگەر تۆ بەلای کەسێکدا بڕۆیت، ڕاتبوەستێنێ لێت بپرسی تۆ هەژاری؟ کە وتت بەڵێ. کیسێک گۆشتی خێر بکاتە دەستەوە و بداتێ. ئەگەر وتیشت نەخێر دەوڵەمەندم، هەر گۆشتەکەت بداتێ و لەکۆڵ خۆی بکاتەوە! تۆ بڵێی ئەو کەسە بەچی دەزانی؟ تەواوە یان ناتەواو؟ یان چی ؟\nهەینی ٢٠١١.٩.٢ کڵاوی جولەکە و ئیسلام و ئەوانی تر\nئەوا ئەوان (جوولەکەکان) ئەو کڵاوە لەسەر دەکەن بۆ ئەوەی بەر توورەیی خوا کە لەبانەوەیە نەکەون..ئەی خۆ ئیسلامەکان و زۆر نەتەوە و گەلی تر شتی لەو جۆرەیان هەس، تۆ بڵێی لەبەر گەرمای سووتێنەری هاوینی عەرەبستانی سعودی و شوێنە گەرمەکانی تر نەبوو بێت.\nپێنجشەممە ٢٠١١.٩.١ بێتوانایی هونەری لە پراتیکدا!\nفلیمی کوردی ڕاوی جنۆکە لە کەناڵی هەولێر پەخشکرا. هەر لەسەرەتاوە هەڵەیەکی فەزیحی تێدا بوو لە شەڕی پێشمەرگە و حکومەتدا دوو کەس خۆیان لە وشوێنیکی وشکاییدا دەرباز دەکەن، شەرەکە تەواو نەبووە و گرمەی تۆپ و تەقە دێت کەچی لەدیمەنێکی تردا دووکەسەکە لەناو بەفردا پیشاندەدرێت!! بێتوانانیی تەکنیکی لە پراتیکدا!! هاهاهاها تڕڕڕڕڕڕڕ، فڕڕڕڕڕڕ خۆش سینەما خۆش تڕڕڕڕڕڕشیات.\nپێنجشەممە ٢٠١١.٩.١ یاداوەری سەردەمی حوکمی عەرەب\nئەوانەی دانیشتوون، وەک چۆن لە کوردستانی ڕۆژهەڵات خەڵکانی نزیک بە ڕژێم بە تایبەتی سەرەک خێڵەکان هەیە و زوو زوو دەیان بەن بۆ تەهران بەمەبەستی پەیمان نوێکردنەوە و مشاوەرەکردن تا چۆن چۆنی بەرەنگاری ناڕازیان ببنەوە، ئاوایە. گەر بەهەڵەدا نەچوبم ئەو مەلایە خەتیبی مزگەوتی گەورەی باژێڕی سلەیمانی بوو. دواتر کەوتە بەر گوڵەی تۆڵەی پێشمەرگەی ناو شار و سەقەتیان کرد. هەر ئەو بوو پاکانەی بۆ حکومەت کرد لە مەسەلەی کیمابارانی هەڵەبجە!\nدەقی گرتە ڤیدیۆییەکە لە ماڵپەڕی (youtube)\nفي سبتمبر 04, 2011 ليست هناك تعليقات:\nالمكان: لهتي، فنلندا


ئاژانسی کوردپا: زیندانییەکی سیاسیی کورد پاش تەواوبوونی ماوەی زیندانییەکەی، لە زیندانی سەقز ئازاد کرا.\nبەپێی ڕاپۆرتی گەیشتوو بە ئاژانسی هەواڵدەریی کوردپا، ڕۆژی چوارشەممە، ٢٠ی سەرماوەز، "ئیقباڵ زارعی"، زیندانیی سیاسیی کورد، لەگەڵ تەواوبوونی ماوەی زیندانییەکەی، لە زیندانی سەقز ئازاد کرا.\nئەو زیندانییە سیاسییە، ڕۆژی چوارشەممە، ٢٤ی ڕەزبەر، لەمەڕ دەستێوەردانەکانی ئیدارەی ئیتلاعاتی سەقز لە ڕەوتی دادوەریی دۆسیەکەی دەستی داوەتە مانگرتن و بە بەڵێنیی بەرپرسانی زیندانی سقز و دادوەری بەڕێوەبەری سزاکانی ئەو شارە، کۆتایی بە مانگرتنەکەی خۆی هێنا.\nئەو زیندانییە سیاسییە بەهۆی مانگرتنی لە خواردن لە زیندان، تووشی خوێنبەربوونی هەناوی و نەخۆشیی چاو ببوو.\nناوبراو ڕێکەوتی ١٩ی پووشپەڕی ساڵی ٩٥ لە ماڵەکەی خۆیدا، لەلایەن هێزە ئیتلاعاتییەکانەوە دەسبەسەر و دواتر لە دادگای ئینقلابی سەقز، بە تۆمەتی "ئەندامبوون لە یەکێک لە حیزبە کوردییەکانی دژبەری حکوومەتی ئێران" بە ٥ ساڵ زیندانیی تەعزیری مەحکووم کرا.


سیستەمی نوێی ڕابەرایەتی یەکێتی نیشتمانی کوردستان\nئەنجومەنی سەرکردایەتی یەکێتی، پەیڕەوی ناوخۆی حزبەکەی پەسەندکرد و باڤڵ تاڵەبانی و لاهور شێخ جەنگیشی وەکو هاوسەرۆکی حیزبەکە هەڵبژارد، بەڵام هێشتا بەشێک لە پرسە کێشەدارەکان یەکلایی نەکراونەتەوە.\nپەیڕەوی ناوخۆیی یەکێتی لە 77 مادە پێکدێت، 76 مادەی پەسەندکراوە، بەڵام ئەو مادەیەی پەیوەندی بەدەسەڵاتەکانی ئەنجومەنی باڵای سیاسیەوە بەسەرۆکایەتی کۆسرەت رەسوڵ هەیە،هێشتا ماوە و لیژنەیەک لەهەردوو ئەنجومەنەکە، ئەنجومەنی سەرکردایەتی و ئەنجومەنی باڵای سیاسی پێکهێنراوە بۆ گفتووگۆ لەسەرکردنی.\nشادمان مەلا حەسەن، ئەندامی ئەنجومەنی سەرکردایەتی یەکێتی، بەدەنگی ئەمەریکای وت"لیژنەیەکی 7 کەسی لە هەردوو ئەنجومەنەکە پێکهێنراوە، بۆ دیاریکردنی دەسەڵاتەکانی ئەنجومەنی باڵای سیاسی بەشێوەیەک کەلەگەڵ پەیڕەوپرۆگرام دا بگونجێت."\nئەنجومەنی باڵای سیاسی کەلە 9 کەس پێکدێت و کۆسرەت رەسوڵ سەرۆکایەتی دەکات، دەیەوێت دەسەڵاتی فیعلی هەبێت و توانای ڤیتۆکردنی دەسەڵاتەکانی ئەنجومەنی سەرکردایەتی هەبێت.\nلەبەرامبەردا پێناچێت ئەنجومەنی سەرکردایەتی کە لەلایەن باڤڵ تاڵەبانی و لاهور شێخ جەنگیەوە سەرۆکایەتی دەکرێت، ڕازی بێت بە پێدانی دەسەڵاتی زۆر بە ئەنجومەنەکەی کۆسرەت رەسوڵ، بۆیە ئەم گرفتە هێشتا بەهەڵواسراوی ماوەتەوە.\nبەپێی هەیکەلی نوێی یەکێتی، لە124 ئەندامەکەی سەرکردایەتی، 17 کەسیان دەبنە مەکتەبی سیاسی، کە دووانیان هاوسەرۆکی حزب و 5 یشیان کارگێڕی مەکتەبی سیاسی دەبن، هەروەها بەرپرسی مەکتەبەکانیش دەبنە ئەندامی مەکتەبی سیاسی کەژمارەیان 10 کەسە.\nبەپێی زانیاریەکانی دەنگی ئەمەریکا، پاش هەڵبژاردنی باڤڵ تاڵەبانی و لاهور شێخ جەنگی بە هاوسەرۆکی یەکێتی، لە دوای دەسەڵاتەکانی ئەنجومەنی باڵای سیاسی، زۆرترین مشت و مڕ لەسەر 5 کارگێر مەکتەب سیاسیەکەیە کە کێ بن.\nناوی هەریەک لە: شاڵاو کۆسرەت رەسوڵ، دەرباز کۆسرەت رەسوڵ، خەسرەو گوڵ محەمەد، رەفعەت عەبدوڵا، عیماد ئەحمەد و شاناز ئیبراهیم ئەحمەد دەهێنرێت، بەوەی شانسی وەرگرتنی پێنج کارگێر مەکتەب سیاسیەکەیان هەبێت.\nزانیاریەکانی دەنگی ئەمەریکا، ئاماژەبەوەش دەکەن کۆسرەت رەسوڵ ویستوویەتی هەڵبژاردنی هاوسەرۆکانی یەکێتی و کوڕەکانی لەیەک کاتدا و بەیەک پاکێج بێت، بەڵام ئەمە نەکراوە.\nشادمان مەلا حەسەن، وتی"هێشتا نازانرێت ئەو پێنج کەسە کێ دەبن، کە دەبنە کارگێڕی مەکتەبی سیاسی."\nبەڕای چاودێران کۆنگرەی یەکێتی، هەریەک لە باڤڵ تاڵەبانی و لاهور جەنگی کردە بڕیاردەری سەرەکی یەکێتی و پێگەی کۆسرەت رەسوڵیشی لاوازکرد، بەڵام بەرهەم ساڵح لە هاوکێشەکە کشایەوە.\nسەرچاوەیەکی نزیک لەسەرکردایەتی یەکێتی، بە دەنگی ئەمەریکای وت"بەرهەم ساڵح بەنیازی وەرگرتنی پۆستی سەرۆک یان سکرتێری یەکێتی بوو، بەڵام کاتێک سستمەکە بۆ هاوسەرۆکی گۆڕا، لە هاوکێشەکە کشایەوە."\nوتیشی"بە کشانەوەی بەرهەم ساڵح، مشت و مڕەکە، زیاتر لە نێوان ماڵی مام جەلال و کاک کۆسرەتدایە."\nبەپێی وتەی سەرچاوەکە، بەرهەم ساڵح لەمەودوا زیاتری چاوی لە بەغدا دەبێت، وەک لە هەرێم، دەیەوێت زیاتر لەسەر ئاستی عێراق کاربکات، نەک لەنێو حزبدا.


🏰 باتەس Şiwênekan\n📅 Katî tomarkrdin Jul 7 2019 10:37PM\n👁 Em babete 958 car bînrawe\nگەڕەکێکی شارنشینە لە شارەدێی هەریر سەر بە شارۆچکەی [ Zortir... 👁] ✖ ✖ ✖ 0 6 ✔ 74% ✍ J.O.E. 7-7-2019 22:37:10\n🏰 باسکە کاریتە Şiwênekan\n👁 Em babete 945 car bînrawe\nگەڕەکێکی شارنشینە لە شارەدێی هەریر سەر بە شارۆچکەی [ Zortir... 👁] ✖ ✖ ✖ 0 8 ✔ 74% ✍ J.O.E. 7-7-2019 22:37:10\n🏰 چەمەکەی خواروو Şiwênekan\n👁 Em babete 825 car bînrawe\nگەڕەکێکی شارنشینە لە شارەدێی هەریر سەر بە شارۆچکەی [ Zortir... 👁] ✖ ✖ ✖ 0 16 ✔ 74% ✍ J.O.E. 7-7-2019 22:37:11\n🏰 چەمەکەی سەروو Şiwênekan\n👁 Em babete 845 car bînrawe\nگەڕەکێکی شارنشینە لە شارەدێی هەریر سەر بە شارۆچکەی [ Zortir... 👁] ✖ ✖ ✖ 0 17 ✔ 74% ✍ J.O.E. 7-7-2019 22:37:11\n🏰 دڕەمیرتالەجار Şiwênekan\n👁 Em babete 983 car bînrawe\nگەڕەکێکی شارنشینە لە شارەدێی هەریر سەر بە شارۆچکەی [ Zortir... 👁] ✖ ✖ ✖ 0 11 ✔ 74% ✍ J.O.E. 7-7-2019 22:37:11\n🏰 سورد Şiwênekan\n👁 Em babete 968 car bînrawe\nگەڕەکێکی شارنشینە لە شارەدێی هەریر سەر بە شارۆچکەی [ Zortir... 👁] ✖ ✖ ✖ 0 2 ✔ 74% ✍ J.O.E. 7-7-2019 22:37:09\n🏰 سوکە Şiwênekan\n👁 Em babete 957 car bînrawe\nگەڕەکێکی شارنشینە لە شارەدێی هەریر سەر بە شارۆچکەی [ Zortir... 👁] ✖ ✖ ✖ 0 15 ✔ 74% ✍ J.O.E. 7-7-2019 22:37:11\n🏰 سەرکەند کەلوی خواروو Şiwênekan\n👁 Em babete 796 car bînrawe\nگەڕەکێکی شارنشینە لە شارەدێی هەریر سەر بە شارۆچکەی [ Zortir... 👁] ✖ ✖ ✖ 0 12 ✔ 74% ✍ J.O.E. 7-7-2019 22:37:11\n🏰 سەرکەند کەلوی سەروو Şiwênekan\n👁 Em babete 964 car bînrawe\nگەڕەکێکی شارنشینە لە شارەدێی هەریر سەر بە شارۆچکەی [ Zortir... 👁] ✖ ✖ ✖ 0 13 ✔ 74% ✍ J.O.E. 7-7-2019 22:37:11\n🏰 شیوەدەرێ Şiwênekan\n👁 Em babete 927 car bînrawe\nگەڕەکێکی شارنشینە لە شارەدێی هەریر سەر بە شارۆچکەی [ Zortir... 👁] ✖ ✖ ✖ 0 14 ✔ 74% ✍ J.O.E. 7-7-2019 22:37:11\n📊 Amar Babet 382,395\nPertk PDF 11,845\nFaylî peywendîdar 50,120\n🗄 Serçawekan 16,069


کورتەیەک لەبارەی مێژوی نەرویژ | Samfunnskunnskap.no\nئێمە بە ساڵانی نێوان ٨٠٠ و ١٠٥٠ی پاش زایین دەڵێین سەردەمی ڤایکینگ. لە سەرەتای سەردەمی ڤایکینگدا، نەوریج وڵاتێک نەبوو، بەڵکوو لە چەندین وڵاتی بچووک پێکهاتبوو کە هەر یەکێکیان پاشای خۆی هەبوو. لە ساڵی ٨٧٢ هاراڵد هۆرفاگرە (Harald Hårfagre)ی ڤایکینگی بووە پاشای سەرانسەری نەوریج. زۆرێک لە ڤایکینگەکان دەچوون بۆ وڵاتانی تر. هەندێک لە ڤایکینگەکان بازرگان بوون و خەریکی کڕین و فرۆشتنی کەلوپەل بوون، و ئەوانی تر جەنگاوەر بوون کە خەریکی تاڵان و کوشتن بوون. لە ئەمڕۆدا، زۆرجارکە باسی لە ڤایکینگەکان دەکەین زیاتر بیر لە جەنگاوەرەکانیان دەکەینەوە. لە ساڵانی ١٠٠٠ ـەکان دا ئاینی کریستیان (مەسیحی) لە نەرویج بڵاوبووەوە و جێگەی باوەڕە ئایینیە کۆنەکانی “نۆروێن” (norrøne)ی گرتەوە.\nیەکگرتنی نێوان دانمارک و نەرویج\nلە ساڵانی ١٣٠٠دا، ڕۆژ لەدوای رۆژ کاریگەریی دانمارک لەسەر نەرویج زیاتر دەبوو، و لە ساڵی ١٣٩٧ نەرویج لەگەڵ دانمارک و سوید یەکیان گرت. یەکێتیەکە پاشایەکی هاوبەشیان هەبوو. سوید بەرەبەرە لەم یەکگرتنە هاتە دەرەوە، بەڵام یەکگرتنی نێوان دانمارک و نەرویج هەتا ساڵی ١٨١٤ بەردەوام بوو. دەسەڵاتی سیاسی لەدەست دانمارک بوو. کۆپنهاگن ناوەندی فەرهەنگیی ئەم یەکگرتنە بوو و نەرویجییەکان بە زمانی دانمارکی دەیانخوێند و دەیاننووسی. جووتیارانی نەوریجی باجیان بەو پادشایە دەدا کە لە کۆپنهاگن بوو.\nهەڵوەشاندنەوەی یەکگرتن و چوونە ناو یەکگرتنێکی نوێوە.\nساڵی ١٨١٤ ساڵێکی گرنگە لە مێژووی نەرویجدا. لە ١٧ی مای ئەو ساڵە دا نەرویج بوو بە خاوەنی دەستووری خۆی. ە سەرەتای ساڵانی ١٨٠٠دا چەندین جەنگ لە ئەورووپا ڕوویاندا. یەکێک لەوانە جەنگێکی گەورە بوو لە نێوان ئینگلاند لەلایەک و فەرەنسا لەلایەکی ترەوە. دانمارک-نەرویج لایەنی فەرەنسای گرت و، کاتێک فەرەنسا جەنگەکەی دۆڕاند، شای دانمارک ناچار کرا نەرویج ڕادەستی سوید بکات، کە لە بەرەی ئینگلاندا بوو.\nەکێتی نێوان دانمارک و نەرویج لە ١٨١٤ هەڵوەشایەوە. بەشێک لە نەرویجییەکان هیواداربوون کە دوای لەناوچوونی یەکگرتنەکە نەرویج ببێتە وڵاتێکی سەربەخۆ و ١١٢ لە پیاوانی بەدەسەڵاتی باشووری وڵات پێکەوە هاتن بۆ ئەیدسڤۆڵ (Eidsvoll)ی پارێزگەی ئاکەهوس (Akershus) بۆ کۆ بوونەوە. ئامانجی ئەوان لە کۆبوونەکە ئەوە بوو کە دەستوورێک بۆ نەرویجی سەربەخۆ بنووسن. لەگەڵ ئەوەشدا نەرویج ناچارکرا لەگەڵ سوید یەک بگرێت، و لە نۆڤەمبەری ١٨١٤دا یەکگرتنی نێوان نەرویج و سوید بوو بە ڕاستی. یەکگرتن لەگەڵ سوید لاوازتر بوو لە یەکگرتنەکەی پێشوو لەگەڵ دانمارک. نەرویج ڕێگەی پێدرا کە دەستوورەکەی خۆی بە هەندێ گۆڕانکارییەوە بپارێزێت و لەناوخۆدا خۆی بەڕێوە ببات. سوید سیاسەتی دەرەوەی بەڕێوەدەبرد و شای هەردوو وڵات سویدی بوو.\nڕۆمانتیکی نەتەوەیی و ناسنامەی نەرویجی\nە دەوروبەری ساڵانی ١٨٠٠دا ئاراستەیەکی هونەری و کولتوری لە ئەوروپادا لە گەشەکردندا بوو، کە ئێمە پێی دەڵێین ڕۆمانتیکی نەتەوەیی. ئەوە بوو کە ئاماژە و پێداهەڵدان بە تایبەتمەندێتییە نەتەوەییەکان دەدران و بە وشەو دەربڕینی هونارییانە دەڕازێنرانەوە. لە نەرویج، زیاتر جوانیی سروشتی بەرجەستە دەکرا، و کۆمەڵگەی جووتیاران وەکوو “نموونەی نەرویجیبوون” سەیر دەکرا. ڕۆمانتیکی نەتەوەیی لە ئەدەبیات، هونەری شێوەکاری و موزیکدا خۆی دەنواند. لەو سەردەمەدا، نەرویجییەکان زیاتر و زیاتر بە ناسنامەی نەتەوەیی خۆیان ئاشنا دەبوون. زۆرێکیان شانازییان بە نەرویجیببوونی خۆیانەوە دەکرد، وە لە ئاکامی ئەمەدا مەیلیان بۆ سەربەخۆبوونی وڵات زیاتر بوو.\nپاش یەکگرتن لەگەڵ دانمارکدا بۆ چەندین سەدە زمانی نووسین لە نەرویج، دانمارکی بوو. ئەو زمانی نوسینەی کە ئەمڕۆ وەک (bokmål) دەناسرێت، ئەوە لە سەر بنەمای زمانی دانمارکی بونیاتنراوە. لە سەردەمی ڕۆمانتیکی نەتەوەیی زۆر کەس لایان وابوو کە کە نەرویجییەکان پێویستیان بە زمانێکی نووسینە کە سەچاوەکەی لە دانمارکییەوە نەهاتبێت. هەربۆیە، زمانناسی نەرویجی ئیڤار ئاسێن (Ivar Aasen) بە سەرانسەری نەرویجدا کەوتە گەشتکردن و نموونەی زمانی لە دیالێکتە جیاجیاکان کۆکردەوە. لەم نموونانە زمانێکی نووسینی نوێی بە ناوی نینۆرسک (nynorsk) دروستکرد. لە ١٨٠٠ـەوە تا ئێستا هەردوو شێوە زمانی نینۆرسک و بۆکمۆل تا ڕادەیەکی زۆر گەشەیان کردووە، بەڵام نەرویج هێشتا دوو شێوەی زمانی فەرمی هەیە، ئەمە لەپاڵ سامی (Sami) و کڤێنسک kvensk)).\nبە پیشەسازیکردنی نەرویج\nلە ناوەڕاستی ساڵانی ١٨٠٠دا، نزیکەی لە سەدا ٧٠ی دانیشتووانی نەرویج لە گوند و لادێیەکان دەژیان. زۆربەیان خەریکی کاروباری کشتوکاڵ و ماسیگرتن بوون. ژیان بۆ زۆرێک لە خەڵک دژوار بوو. ژمارەی دانیشتووان زیادی کرد، بەڵام زەوی و کاری پێویست بۆ هەمووان نەبوو. لە هەمان کاتدا گۆڕانکاریی لە شارەکاندا ڕوویدا. کارگە و کارخانەی زیاتر و زیاتر دامەزرێندرا، و زۆرێک لە خەڵک بە مەبەستی کارکردن لە لادێوە بۆ شارەکان باریان کرد. ژیان لە شار بۆ زۆرێک لە خێزانە کرێکارەکان ئەستەم بوو. ماوەی کارکردن بە ڕۆژ درێژ بوو، و بارودۆخی شوێنی ژیانیان خراپ بوو. خێزانەکان منداڵی زۆریان هەبوو، و پێکەوەژیانی چەند خێزانێک لە نێو ئاپارتمانێکی بچووکدا شتێکی ئاسایی بوو. زۆرێک لە منداڵان ناچار بوون لە کارگەکان کار بکەن بۆ ئەوەی خێزانەکانیان بتوانن بژین. لە ساڵانی نێوان ١٨٥٠ و ١٩٢٠دا زیاد لە ٨٠٠٠٠٠ (هەشت سەد هەزار) نەرویجی بەرەو ئەمریکا کۆچیان کرد.\nلە ساڵی ١٩٠٥ یەکگرتن لەگەڵ سوید هەڵوەشایەوە. چەندین ساڵ لە نێوان ستۆرتینگی نەرویجی (پەڕلەمانی نەرویج) و شای سوید دا ناکۆکی سیاسی هەبوو، وە لە سەرەتای ساڵانی ١٩٠٠دا ژمارەیەکی زیاتر و زیاتر لە خەڵکی دەگەیشتن بەو باوەڕەی کە نەرویج دەبێت ببێتە وڵاتێکی ئازاد و سەربەخۆ. ە ٧ی جوونی ١٩٠٥، ستۆرتینگ (پەرلەمان) ڕایگەیاند کە شای سوید چیدی شای نەرویج نییە و سەرەنجام یەکگرتنەکە لەگەڵ سوید هەڵوەشایەوە. کاردانەوەکان لە سوید زۆر توند بوون، بە جۆرێک کە خەریکبوو جەنگ لە نێوان نەرویج و سوید هەڵبگیرسێت. لە ئاکامی دوو ڕاپرسیدا کە لە هەمان ساڵ بەڕێوە چوو، بڕیاردرا کە یەکگرتنەکە لەگەڵ سوید هەڵوەشێتەوە، و بڕیاردرا کە وڵاتی نوێی نەرویج دەبێت سیستمێکی پاشایەتی بێت. شازادەی دانمارکی، کارل (Carl) وەک پادشای نوێی نەرویج هەڵبژێردرا. شا کارل ناوی شاهانەی نەرویجی هۆکۆن (Haakon)ـی بۆ خۆی هەڵبژارد. شا هۆکۆنی حەوتەم لە ١٩٠٥ هەتا مردنی لە ساڵی ١٩٥٧ پادشای نەرویج بوو.\nنیوەی یەکەمی ساڵانی ١٩٠٠\nلە کۆتایی ساڵانی ١٨٠٠دا نەرویج دەستی کرد بە سوودوەرگرتن لە وزەی ئاو بۆ بەرهەمهێنانی کارەبا. لە ئاکامی ئەمەدا، چەندین کۆمپانیای پیشەسازی دامەزران. پێویستی بە هێزی کار زیادی کرد و شارەکان بەردەوامبوون لە گەشەکردن. یاسایەکی تایبەت پەسەند کرا کە ڕێگەی دەدا بە کۆمپانیا تایبەتەکان کە کارەبای وزەی ئاوی بەرهەم بهێنن، بەڵام خودی سەرچاوەی وزە ئاوییەکان هەر لە ژێر خاوەندارێتی حکوومەتدا مانەوە.\nە ساڵانی ١٩١٤ تا ١٩١٨ جەنگی جیهانیی یەکەم وڵاتانی ئەوروپای گرتەوە. نەرویج لەم جەنگەدا بەشداری نەکرد، بەڵام کاریگەرییە ئابوورییەکان لێرەش هەستی پێکرا. لە کاتی جەنگەکەدا کەمی لە گەلێک شمەکی وەک گەنم، قاوە و شەکر هەبوو، و بڕیاری پاشەکەوتکردن و دەستگرتن بەم شمەکانەوە دەرکرا. لە ساڵانی ١٩٣٠دا ئەوروپا و ئەمریکای باکوور تووشی قەیرانی ئابوری بوون. زۆرێک لە خەڵک کار و خانووی خۆیان لە دەستدا. ئەگەرچی بارودۆخی وڵاتی نەرویج وەک زۆر وڵاتانی تر خراپ نەبوو، بەڵام لەگەڵ ئەوەشدا لە نەرویجی ئەو سەردەمە بە ” ساڵە دژوارەکانی سییەکان″ ناودەبەین.\nجەنگی جیهانی دووهەم ١٩٣٩/١٩٤٠ – ١٩٤٥\nجەنگی جیهانیی دووهەم لە سێپتەمبەری ١٩٣٩ دەستی پێکرد کاتێک ئەڵمانیا پەلاماری پۆلۆنیای دا. نەرویج لەلایەن سوپای ئەڵمانیاوە لە ٩ی ئەپریلی ١٩٤٠ داگیرکرا. شەڕ و پێکدادان لە نەرویج تەنیا چەند هەفتەیەکی خایاند، پێش ئەوەی نەرویج خۆ بەدەستەوە بدات. پادشا و حکوومەت هەڵهاتن بۆ ئینگلترا و لەوێوە درێژەیان بە تێکۆشان بۆ ئازادکردنی نەرویج دا. ئەو کات، نەرویج لەلایەن حکومەتێکی سەر بە ئەڵمانیا بەڕێوەددەبرا، کە بە شێوەیەکی دیموکراتی هەڵنەبژێردرابوو و حکومەتەکە لەلایەن ڤیدکون کویسلینگ (Vidkun Quisling)ەوە سەرۆکایەتی دەکرا.\nهەرچەندە لەسەر خاکی نەرویج شەڕ و پێکدادانێکی زۆر ڕاستەوخۆ ڕووی نەدا، چەندین گرووپی بەرگریکردنی دوژمن هەبوون کە دەستیان کرد بە کاری تێکدان، ڕۆژنامەی نایاساییان بڵاودەکردەوە و کۆمەڵێک ڕێکخراوی نافەرمیی مەدەنی و بەرگریی نهێنییان دژ بە دەسەڵاتی ئەڵمانی داگیرکەر دامەزراند. زۆر لەو کەسانەی کە لە گرووپەکانی بەرگریدا بوون، ناچار بوون لە وڵات ڕابکەن. لە ماوەی جەنگی جیهانیی دووهەمدا نزیکەی ٥٠٠٠٠ (پەنجاهەزار) نەرویجی بوونە پەناهەندە لە وڵاتی سوید. لە باکووری نەرویج زۆرترین کەس مردن کە زۆربەیان خەڵکی ناوچەی فینمارک و باکووری ترۆمسۆ بوون کە ناوچەکەیان و پاش بەجێهێشتنی ئەڵمانەکان وێرانکرا. بە فەرمانی هیتلەر زۆربەی باڵەخانە و ژێرخانی ناوچەکە سووتاند ئەمەش بۆ ڕێگرتن لەوەی سوپای سۆڤیەت سوود لەو شوێنانە وەربگرێت. وردە وردە ئەڵمانەکان لە زۆربەی بەرەکانی جەنگدا شکستیان خوارد، و لە مانگی مای ١٩٤٥ ناچاربوون خۆیان بەدەستەوە بدەن. لە ئاکامی ئەم جەنگەدا نزیکەی ٩٥٠٠ نەرویجی کوژران.\nنەرویج لە سەردەمی نوێدا\nدوای تەواوبوونی جەنگ، وڵات پێویستی بە سەر لەنوێ بنیادنانەوە هەبوو. تا ڕادەیەکی زۆر کاڵا و خانووی نیشتەجێبوون بۆ خەڵکی کەم بوو. بۆ بنیادنانەوەی وڵات پێویست بە هاوکاری و سۆلیدارێتی هەنووکەیی هەبوو. دەوڵەت ئابووری و بەکاربردنی پتەوانە ڕێکخستەوە.\nماوەیەکی کورت دوای جەنگ ڕێکخراوی نەتەوە یەکگرتووەکان (UN) دامەزرا. ئامانجی سەرەکی نەتەوە یەگرتووەکان ئەوە بوو کە پەرە بە ئاشتی و دادوەری لە سەرانسەری جیهاندا بدات. نەرویج یەکێک بوو لە وڵاتە یەکەمەکان کە لە نۆڤەمبەری ١٩٤٥ بووە ئەندامی ئەم ڕێکخراوە و یەکەمین سەرۆکی نەتەوە یەکگرتووەکانیش تریگڤە لییە (Trygve Lie)ی نەرویجی بوو.\nدوای جەنگەکە ویلایەتە یەکگرتووەکانی ئەمریکا پێشنیاری یارمەتیی ئابوری خستە بەردەم وڵاتانی ئەوروپا. ئەم یارمەتییە ئابورییە بە ناوی “پلانی- مارشاڵ” ناسراوە، و مەرجی ئابوری و سیاسیی لەسەر وڵاتانی وەرگری ئەم یارمەتییە دانابوو. نەرویج نزیکەی سێ میلیارد کرۆنی وەک پشتگیری لە ئەمریکا وەرگرت. لە ساڵی ١٩٤٩ نەرویج و یانزە وڵاتی تر “پەیماننامەی ئاتلانتیکی باکوور”یان واژۆ کرد. ئەمە بووە هۆی دامەزراندنی ڕێکخراوی بەرگریی ئاتلانتیکی باکوور کە بە “ناتۆ” ناسراوە. پەیوەندی نزیکی نێوان ڕۆژئاوای ئەوروپا و ئەمریکا هەتا ئەمڕۆ بەردەوامە.\nئابوریی نەرویج لە ساڵانی ١٩٥٠ و ١٩٦٠-کاندا تاڕادەیەک باش بوو و دەوڵەت لەپێناو دابینکردنی ژیانێکی باشتر بۆ دانیشتووان چەندین چاکسازی ئەنجام دا. لە ساڵانی شەستەکاندا، چەندین کۆمپانیا خوازیاربوون لە دەرەوەی کەنارەکانی نەرویج بەدوای گاز و نەوتدا بگەڕێن. بە هەمان شێوەی وزەی کارەبایی ئاو، پێش پەنجا ساڵ ئەوا سەرچاوەی نەوتیش لەلایەن دەوڵەتەوە خاوەندارێتی کرا، بەڵام ڕێگە بە کۆمپانیاکانی کەرتی تایبەت درا کە مافی گەڕان، هەڵکەندی بیر و دەرهێنانی نەوت لە هەندێک ناوچەی دیاریکراودا بکڕن. یەکەمجار لە ساڵی ١٩٦٩ لە دەریای باکوور نەوت دۆزرایەوە و لەو کاتەوە نەوریج بە جۆرێک گەشەی کرد کە ببێتە وڵاتێکی خاوەن نەوت و بووە هەناردەکەرێکی گەورەی نەوت. ئەمەش کاریگەرییەکی مەزنی لەسەر ئابوریی نەرویج دانا.\nهەروەها، بزوتنەوە جەماوەرییە مەزنەکان کاریگەرییەکی زۆریان لەسەر پێشکەوتنی نەرویجی مۆدێرن هەبووە. بە تایبەتی بزوتنەوەی کرێکاران و بزوتنەوەکانی ژنان کە ڕۆڵێکی مەزنیان هەبووە. ڕیشەی بزوتنەوەی کرێکاریی لە نەرویج دەگەڕێتەوە بۆ ساڵانی ١٦٠٠، بەڵام لە ساڵەکانی ١٨٠٠ـەکاندا لەگەڵ زۆرتربوونی ژمارەی کرێکارانی بواری پێشەسازی ئەم بزوتنەوەیە زیاتر ڕێکخرا. لە ساڵانی ١٩٢٠ـدا بزوتنەوەکە هێز و کاریگەرییەکی زیاتری هەبوو. بزوتنەوەی کرێکاری خەباتی کردووە بۆ باشترکردنی ژیانی کرێکاران، لەوانە کەمکردنەوەی ماوەی کارکردن لە ڕۆژدا، باشترکردنی سەلامەتیی لە شوێنی کارکردن، بیمەی تەندروستی و مافی وەرگرتنی هاوکاری دارایی لە کاتی بێکاریدا.\nبزوتنەوەی ژنان تێکۆشاوە بۆ مافەکانی ژنان لە نێو کۆمەڵگەدا، بۆ یەکسانی نێوان نێر و مێ و بۆ فەراهەمکردنی دەرفەتی یەکسان بۆ ژن و پیاوان. مافی جیابوونەوە، مافی ڕێگرتن لە منداڵبوون، مافی لەباربردنی منداڵ و مافی ژنان بۆ بڕیاردان لەبارەی جەستەی خۆیان لە بابەتە گرنگەکانی بزوتنەوەی ژنان بوونە. لە ساڵی ١٩٧٨ یاسای لەباربردن بڕیاری لێدرا. یاساکە ماف دەدات بە ژنان کە بتوانێت پێش هەفتەی ١٣ کۆرپەلە لەبار بەرن. لە ئەمڕۆدا پیاو و ژن هەر لە خوێندن و کار و موڵک و میراتەوە تا دەگات بە دەرمان و تەندروستێکی باش هەمان مافی یەکسانیان هەیە.\nنەرویژی ئەمڕۆ دیموکراسییەکی مۆدێڕنە و لەم وڵاتە دا ستانداردی ژیان لە ئاستێکی زۆر بەرز دا یە. زۆربەی خەڵکی نەرویژ دەوڵەمەندن و ئاستی خوێندەواریی جەماوەری ئەم وڵاتە لە سەرۆیە. ژنان و پیاوان پێکەوە لە هێزی کار دا بەشداری دەکەن. کۆمەڵگای نەرویژ بەپێی کۆمەڵێک یاسا و ڕێسا بەڕێوە دەچێت کە دابینکردنی پەروەردە، چاودێریی تەندروستی و یارمەتیی دارایی بە پێی پێویست بۆ خەڵکی ئەم وڵاتە دەستەبەر دەکات.\nلە چەند دەساڵی ڕابردوو دا مرۆڤ لە بوارەکانی تێکنۆلۆژیا و زانستی کۆمپیۆتر دا زۆر پێشکەوتووە. ئەمە کاریگەریی زۆری لەسەر کۆمەڵگای نەرویژ هەبووە. ئەمە بووەتە هۆی خولقاندنی هەلی کاری زۆرتر و دروستکردنی کۆمەڵێک ئیشی نوێ، هەروەها بووەتە هۆی گۆڕانکاری لە ژیانی تایبەتی تاکەکانی نێو کۆمەڵگا.\nلە ماوەی چەند دەساڵی ڕابردوو دا نەرویژ بووە بە وڵاتێکی ڕەنگاوڕەنگی چەندفەرهەنگی و چەندنەتەوەیی.


بەریتانیا... کوردێک دەستدرێژیی سێکسی دەکاتە سەر ژنێک و پارچە پارچەی دەکات\nلە شاری ئێکستەر لە بەریتانیا گەنجێکی کورد دوای ئەوەی دەستدرێژیی سێکسی کردووەتەسەر ژنێکی تەمەن 32 ساڵ بە چەقۆ پارچە پارچەی کردووە و فڕێیداوە. گەنجەکە دەستگیرکراوە و پۆلیسی شارەکەش دەڵێت، پارچەکانی ژنەکە لە دارستانێکی نزیک شارەکە دۆزراونەتەوە.\nبەپێی میدیای بەریتانیا، ئەو ژنەی کوژراوە ناوی (لۆرین کۆکس)ـە و تەمەنی 32 ساڵە. پۆلیس دەڵێت، ماوەی هەفتەیەک بوو دیارنەمابوو، رۆژی 1ی ئەم مانگە پارچەکانی دۆزراوەتەوە و دەرکەوتووە کە ماوەی هەفتەیەکە کوژراوە.\nرۆژی چوارشەممە 03-03-2021 دادگای کراون لە شاری ئێکستەر دانیشتنێکی دادگایی لەبارەی کوشتنی ژنەکە ئەنجامداوە و لێکۆڵینەوەکانیش لە رووداوەکە بەردەوامن.\nبەپێی ناو و وێنەی گەنجەکە کە لە میدیاکان بڵاوکراوەتەوە، گەنجەکە خەڵکی باشووری کوردستانە ناوی (ئا) یە. لە مانگی 7 ی ساڵی 2020 چووەتە شارەکە و لەوێ نیشتەجێبووە. دوای کوشتنی ژنەکەش، سیمکارتی ژنەکەی بەکارهێناوە بۆ ئەوەی نەزانرێت کە کوژراوە.\nسایمۆن لاوس، پارێزەری کەیسەکە رایگەیاندووە، ئەو کچ و کوڕە پێشتر هەرگیز یەکدییان نەبینیوە، ئەو کاتەیشی یەکەمجار یەکدییان بینیوە، کچەکە خواردنەوەی کحولی خواردووەتەوە و سەرخۆش بووە، دواتر کوڕەکە ئەمەی بە دەرفەت زانیوە و لە کۆڵانێکی شارەکەدا دەستدرێژیی سێکسی کردووەتە سەر ژنەکە و پاشان ژنەکەی بردووەتەوە بۆ ژوورەکەی کە لەنێو شوقەیەکدا بووە و دواتر کوشتوویەتی. ئەو پارێزەرە دەشڵێت "کوڕەکە جەستەی ژنەکەی کردووەتە 7 پارچە و لەنێوی بردووە."\nئەو پارێزەرە ئاماژە بەوەش دەدات، "کامێرا نهێنییەکان ئەوە پیشان دەدەن کە پێکەوە بوون و بەڵگەکانیش ئەوە دەردەخەن کە کوشتوویەتی و پارچە پارچەی کردووە لە ژوورەکەیدا."\nلە کاتی لێکۆڵینەوە لە گەنجەکە، دادگاکە ئەوەی گوتوە کە "کوڕەکە لە ئینتەرنێت سەیری چەند ڤیدیۆیەکی کردووە و بۆ ئەوە گەڕاوە کە چۆن جەستەی کەسێک پارچە پارچە دەکرێت."\nکچەکە پێشتر لەو شارەی لێی کوژراوە نیشتەجێبووە، بەڵام مانگی 2ی ساڵی 2020 شارەکەی جێهێشتووە، لەوکاتەشدا کە رووداوەکەی تێیدا روویداوە بۆ گەشتێکی کورت گەڕاوەتەوە شارەکە.\nدادگایکردنەکە لەبارەی کوشتنی ئەو ژنە و ئەو کەسەیشی تۆمەتبار کراوە بە کوشتنی بەردەوامە و تاوەکو ئێستا کوڕەکە حكوم نەدراوە.


هۆكارێك هه‌یه نه‌ك ته‌نیا كاریگه‌ریی نه‌رێنی هه‌یه له‌سه‌ر ته‌ندروستیمان، به‌ڵكو ژیانیش له زۆربه‌مان ده‌ستێنێته‌وه كه ئه‌ویش «خه‌م»ه. زۆربه‌ی جار ئێمه بۆ ئه‌وه‌ی ته‌ندروست بژین، بایه‌خ به خۆراكمان ده‌ده‌ین، وه‌رزش ده‌كه‌ین، به‌ڵام خۆمان خاڵی ناكه‌ینه‌وه له سترێس و خه‌م و دڵه‌ڕاوكێ، كه ڕۆژانه به‌هۆی هۆكاری جیاجیا ژیانمان ده‌شێوێنێت، ئه‌وانه‌یش ده‌رئه‌نجامی خراپی ده‌بێت له‌سه‌ر ته‌ندروستیمان كه ده‌بنه هۆی خه‌مۆكی له‌وانه:\n-بێكاری و ده‌ست نه‌كه‌وتنی هه‌لی كار بۆ ماوه‌یه‌كی زۆر، وا ده‌كات مرۆڤ له ناڕوونی دواڕۆژی بترسێت.\n-هه‌ژاری كه ده‌بێته هۆی ئاژاوه و ناخۆشی له‌ناو خێزاندا و وا ده‌كات كێشه‌كان زیاتر بن و شیرازه‌ی خێزان تێكبچێت و جیابوونه‌وه ڕوو بدات.\n-كه‌سانێك هه‌ن به تێپه‌ڕبوونی كاتیش ناتوانن خۆیان له نوستالۆجیا یان یادگاری تاڵ و ناخۆشه‌كان ڕزگار بكه‌ن.\n-هه‌ستیاری هه‌ندێك كه‌س به‌رانبه‌ر كرده‌وه و قسه‌ی ئه‌وانی تر، ئه‌وه‌یش وا ده‌كات پێوه‌ندییه‌كان سنووردار بن.\n-دووچاربوون به بارودۆخێكی ناله‌بار، ئه‌وه‌ش ببێته هۆی هه‌ستكردن به شه‌رمه‌زاری. بۆیه گرنگه هه‌وڵ بده‌ین و فێر بین چۆن زاڵ بین به‌سه‌ر ئه‌و كێشه گه‌وره‌یه‌ی زۆربه‌ی زۆرمان پێیه‌وه ده‌ناڵێنین.\n-هاوڕێیه‌تی له‌گه‌ڵ ئه‌و كه‌سانه بكه كه گه‌شبینن ڕوو به خه‌نده‌ن، هه‌میشه وا ده‌كه‌ن كه‌شێكی ئارام و دڵخۆش دروست بكه‌ن.\n-گه‌ڕانه‌وه بۆ ساده‌یی، ئۆشۆ ده‌ڵێت: تۆ ده‌توانی Evil بكه‌یت به Live ئه‌گه‌ر تێڕوانینت بۆ شته‌كان پێچه‌وانه بكه‌یته‌وه.\nئێمه ده‌بێت هونه‌رمه‌ند بین له گۆڕینه‌وه‌ی كوێره‌وه‌ری به به‌خته‌وه‌ری و ژیان هه‌ڵبژێرین له‌بری خه‌مۆكی. ئاگاداربه، نه‌بیته ده‌ستكردی ئه‌وانه‌ی ده‌وروبه‌رت كاریگه‌ری كۆمه‌ڵگه و ژینگه و كولتوور به‌سه‌ر خۆته‌وه مه‌هێڵه. ئه‌زموونی نوێ تاقی بكه‌وه، پلان دابنێ بۆ دروستبوونه‌وه‌ی خۆت، خۆت له قه‌ره‌باڵغی پاك بكه‌وه، خۆت له بۆڵه‌بۆڵ خاڵی بكه‌وه، ده‌ست له ملی خۆت بئاڵێنه و بایه‌خ به خۆت بده. دڵنیابه ئه‌گه‌ر خۆت خۆش نه‌وێت كه‌س خۆشی ناوێی، تۆ خۆبه‌خشێكی باشیت، تۆ باوه‌شیت، به‌ڵام له هه‌مانكاتدا پێویستیشت به باوه‌ش و سۆزه، ڕاسته تۆ به‌هێزی، به‌ڵام ئاگاداربه تۆ شووشه‌ی نه‌ك پۆڵا.\nدڵنیام زۆر كات خۆت هێنده شه‌كه‌ت كردووه، توانای سێكسكردنت نه‌بووه، له كاتێكدا زۆرجار كێشه‌كان له‌سه‌ر سیسه‌كه چاره‌سه‌ر ده‌بن. قه‌ت بیرت له‌وه كردووه‌ته‌وه، بۆچی ده‌بێت پیاو به جوانترین شێوه ده‌ربكه‌ون تۆش ته‌نانه‌ت له ڕۆژانی جه‌ژنیش عه‌بایه‌كی ڕه‌شت به‌سه‌ر جله ئاڵوواڵاكه‌تدا پۆشیوه؟ ترسی ئه‌وه‌ت هه‌یه بكه‌ویته به‌ر ڕه‌خنه‌ی ئه‌م و ئه‌و، ده بیر له حه‌زه‌كانی خۆت بكه‌وه و له خۆت بپرسه ئایا ئه‌و گۆڕانكارییانه چین كه ده‌بێت بیكه‌ی تا باش بژیت، به‌ڵێ له‌گه‌ڵ تۆمه.\nبۆ ساتێك بیر له خۆت بكه‌وه، بیر له كه‌سی تر مه‌كه‌وه، نه منداڵه‌كه‌ت، نه هاوسه‌رت، نه دایكت و نه باوكت ته‌نیا خۆت و به‌س. ڕۆژێ جارێك خۆت بڕازێنه‌وه بڕۆ به‌رده‌م ئاوێنه بڵێ من جوانترین ژنی دنیام. من ئه‌وه زۆر تاقی ده‌كه‌مه‌وه، تۆش شایانی ئه‌وه‌ی و كاتی ئه‌وه هاتووه مامه‌ڵه‌یه‌كی باش له‌گه‌ڵ خۆتدا بكه‌ی، ته‌نیا ئه‌وكات خه‌نده بۆ ده‌مت ده‌گه‌ڕێته‌وه، پێكه‌نین ڕووخسارێكی گه‌شت پێ ده‌به‌خشێ.\nدڵنیا به خه‌نده و خۆشی تۆ ده‌گوازرێته‌وه بۆ ده‌وروبه‌رت، ئه‌وه‌یش وا ده‌كات تۆ وه‌ك كه‌سایه‌تییه‌كی سه‌رنجڕاكێش ده‌ربكه‌ویت. كات بۆ ده‌رچوون له‌گه‌ڵ هاوڕێكانت ته‌رخان بكه، مه‌به به كه‌روێشك، مه‌به‌ستم لێره سنووردانانه بۆ منداڵبوون، سێكس باش بكه، هه‌وڵ بده پێوه‌ندی سۆزداری باڵا بێت نه‌ك ته‌نیا به‌تاڵكردنه‌وه.\nگوێ له موزیك بگره، سه‌ما بكه، ئه‌و شتانه بكه كه ئاسووده‌ت ده‌كه‌ن، زۆرجار له قاوشی ئه‌و نه‌خۆشخانه‌ی تێیدا چاره‌سه‌ری كیمیاییم وه‌رده‌گرت، ژنه‌كانم ده‌بینی قورئانیان ده‌خوێنده‌وه، ده‌یانگوت ئێمه به‌و نزایانه ئاسووده ده‌بین، منیش پێده‌كه‌نیم ده‌مگوت: له ترسان نزا مه‌كه‌ن، به خۆشه‌ویستی نزیك ببنه‌وه له خوا، خوایش واتا خۆشه‌ویستی نه‌ك ترس.\nكه‌سانێك هه‌ن باسی ژن ده‌كه‌ن، وه‌ك ئه‌وه‌ی ژن گرێیه‌ك بێت نه‌كرێته‌وه، وه‌ك ئه‌وه‌ی مه‌ته‌ڵێك بێت شیكردنه‌وه‌ی بۆ نه‌كرێت، له كاتێكدا ژن بوونه‌وه‌ری سۆز و وه‌فا و باوه‌ش و خۆشه‌ویستییه. كتێبێكه له كاتی هه‌ڵدانه‌وه‌ی عه‌تری میهره‌بانی لێ ده‌تكێ.\nدوایین پێشنیارم بۆ تۆی خانم، ڕه‌نگه له لات مایه‌ی سه‌رسوڕمان بێت، پێت ده‌ڵێم: دوای شووكردنت پارێزگاری له كچێنیت بكه، مه‌به‌ستم ئه‌وه‌یه موزیك و سه‌ما و هاوڕێكانت له یاد مه‌كه، چونكه وزه و هێزت پێ ده‌به‌خشن. خۆت له ڕق ئازاد بكه.


بەرنامەی پارە بۆ کارکردن، ئاهێک بۆ خێزانە دۆخناسکە ئاوارەکان\nبۆ مورادی ٤١ ساڵ، کە باوکی ٧ منداڵە، ناخۆشترین لایەنی ئاوەربوونیان لە ناوخۆی وڵات بریتی بوو لە بەرگەگرتنی بێ ئیشی بۆ زیاد لە شەش مانگ. موراد دەڵێت، " ئێمە دەیان هەزار ئاوارەین کە بە دوای هەر جۆرە کارێكی کرێکاریەوە وێڵین دەستمان بکەوێت لە ناو پارێزگای دهۆکدا."\nلە بەسڕە، ئاوارەکان کۆڵ نادەن لە بەدیهێنانی خەونەکانیان بۆ ژیانێکی باشتر\nمانەوە لە ژیاندا دەکرێت لە سێ وشەدا کورت بکرێتەوە- هەرگیز کۆڵ مەدە. ئەمە قسەی هەزاران ئاوارەی ناوخۆیە، کە لە دەست توندوتیژی لە ناوەڕاست و باکووری عیراقەوە بەرەو باشوور هەڵهاتوون. نزیکەی ٣٠٠ خێزان و ٢٠٠٠ کەس لە کامپێکدا دەژین نزیک بازاڕێکی میللی لە گەڕەکی ٥ میل لە دەوروبەری شاری بەسڕە.\nگەڕاندنەوەی شکۆ – چیرۆکی مەریەم\nمەریەم و مێردەکەی و دوو منداڵیان لە خانووەیەکی کۆندا لە پێنجوێن ژیان بەسەر دەبەن. مەریەم بە هۆی زەخیریەکی سەربازی نەتەقیوەوە بریندار بوو لە سڵی ١٩٨٢.\nنەخۆشخانەیەکی منداڵبوون و منداڵان لە فەلوجە دەکرێتەوە\nشاری فەلوجە، لە پارێزگای ئەنبار، شوێنی ژیانی نزیکەی ٧٠٠،٠٠٠ دانیشتوانە. لە مانگی ئایاری ساڵی ٢٠٠٣ ەوە، فەلوجە ڕووبەڕووی زۆرترین توندتیژی و پێکدادان بووەتەوە. شارەکە و ناوچەکانی دەوروبەری خزمەتگوزاری تەندروستی تیایاندا خراپتر بوو، وە دەزگا کاریگەرەکانیان تیادا نەما، بەتایبەتی بۆ مەبەستی چاودێری تەندروستی مندڵان و منداڵی ساوا و منداڵبوون.\nبەرنامەی نەتەوە یەکگرتووەکان بۆ پەرەپێدانUNDP دەستڕاگەیشتن بە ئاو باشتر دەکات\nگوندەکە سێ پێکهاتەی نیشتەجێبوونی هەیە لەگەڵ نزیکەی ٢٥٠ ماڵ کە نەگەیەندراون بەو بۆرییە سەرەکییەی ئاو کە نزیکەی ١٠٠ مەتر دوورە.\nدووکانێکی نوێ، ژیانێکی نوێ – چیرۆکی ئەمین\nلە دوای ڕووداوەکەوە ژیانی ئەمین بۆ هەتاهەتایە گۆڕا. ئەو چیتر نەیدەتوانی بڕوات بۆ قوتابخانە و زۆر شەرمی دەکرد کە هاوڕێکانی ببینێت. باوکی بە تاقی تەنها خۆی چاودێری ئەمینی دەکرد و تا ئەو ساتەی خۆشی بە ڕووداوی مین گیانی لە دەست دا دوو ساڵ دوای ڕووداوەکەی ئەمین. لە دوای لە دەستدانی تەنها بەخێوکەریان، خێزانەکەی ئەمین کەوتنە دۆخێکی ئابووری زۆر سەختەوە. دایکی ئەمین سێ کچ و دوو کوڕی بۆ بەجێ مابووکە بەخێویان بکات.


مەسیح - ویکیپیدیا، ئینسایکڵۆپیدیای ئازاد\nئەمە پەڕەی مەسیح'ە، بۆ عیسا خۆی یان یەسوعی ناسرە بچۆ بۆ یەسووعی ناسڕی\nکۆنترین هێما بۆ پانتۆکرەیتۆری مەسیح - خەڵوەتگای سەینت کاترین.\nمەسیح (بەئینگلیزی: Christ) زاراوەیەکە بەکاردێت بەرامبەر بە وشەی Χριστός (خوێندنەوەکەی: خریتۆس) ی گریکی کە بەواتای کەسی چەورکراو بەڕۆن دێت. هاوکات وەرگێرانێکە بۆ מָשִׁיחַ (ماشیح) ی عیبری. زۆربەی جارەکان وشەی مەسیح ئەگەڕێتەوە بۆ یەسووعی ناسڕی.\nمەسیح وەکوو کەسایەتییەک و ناوێک لەنێو هەموو ئایینە ئیبراهیمییەکاندا کەسایەتییەکی گرنگە و سەرەکییە. واتای ناوەکە بەگشتی بریتییە لەو کەسەی کە بە زەیتێکی پیرۆز لەلایەن پەیامبەرێکەوە دەشۆرێتەوە.\n١ ڕوانگەی ئایینەکان\nلەلای یەهوودییەکان ماشیح (مەسیحی یەهوودییەکان) بە پێشەوای چاوەڕوانکراوی بەنی ئیسرائیل دەدانرێت و بڕوایان وایە کە ئەوە رزگاریان دەکات لە ئازار پەرتەوازەیی و دەیان گەڕێنێتەوە بۆ خاکی سەرەکی و نیشتمانیان، بەپێی باوەڕی یەهوودییەت، هەتا ئێستا هاتنی ماشیح چاوەڕوانکراوە.\nمەسیحییەکان پێیان وایە پەیمانی نێو پەیمانی ۆنی کتێبی پیرۆز بۆ بەنی ئیسرائیل هاتۆتە دی بە دەرکەوتن و هاتنی یەسووعی لەخاچدراو لەپێناو رزگارکردنی مرۆڤایەتی لە گووناهەکانیان. یەسووع ناسراوتریشە بەناوی مەسیح ـەوە (بەئینگلیزی: Christ). بەپێی باوەڕی مەسیحییەت، یەسووع خودایە و لەجەستەی مرۆڤدا و پەیمانی ئەویش بریتییە لە پەیمانی نوێ کە کۆتایی دێت بە گەڕانەوەی جارێکی تر.\nلەئیسلامدا، مەسیح عیسای کوڕی مریەمە، لەنێو باوەڕی ئیسلامدا، عیسا پێغەمبەر و بەندەی خودا بووە و خودا بەهەمان نامەی پێغەمبەرانی پێش خۆی بۆ قەومەکەی خۆی ناردووە. بەپێی قورئان عیسا داوای لەو قەومەکردووە کە نێردراوە بۆی کە الله بپەرستن و شەریکی بۆ پەیدا نەکەن، بۆیە ململانێیان لەگەڵ کرد و بەشێکی زۆر کەمیان باوەڕییان پێ هێنا و کاتێ هەوڵیاندا بیکوژن، الله بەرزی دەکاتەوە بۆ ئاسمان و رۆژێک دەگەڕێتەوە بۆ سەر زەوی و هەموو ئەوانە شوێنی دەکەون کە باوەڕییان بە یەک خودا هەیە و شەریکی بۆ پەیدا ناکەن.[ژێدەرێکی پشتڕاستکراو نییە]\nوەرگیراو لە «https://ckb.wikipedia.org/w/index.php?title=مەسیح&oldid=942105»\nدواجار لە ٠١:٢٨ی ٢٠ی نیسانی ٢٠٢٢ دەستکاری کراوە\nئەم پەڕەیە دواجار لە ٠١:٢٨ی ٢٠ی نیسانی ٢٠٢٢ نوێ کراوەتەوە.


بەڤیدیۆ..منداڵێك بەهۆی ناوەكەیەوە، 9 مانگە ناسنامەی پێنەدراوە – تۆڕی میدیایی خەڵک\nبەڤیدیۆ..منداڵێك بەهۆی ناوەكەیەوە، 9 مانگە ناسنامەی پێنەدراوە\n2020/06/14 - 11:23 AM\nماڵپەڕی (العربیە) بڵاویكردەوە، فشارەكان بۆسەر هاووڵاتیانی سوننە مەزهەب لە پارێزگای خوزستانی ئێران بەردەوامە.\nلە تۆمارێكی ڤیدیۆییدا، هاووڵاتییەكی عەرەبی خەڵكی خوزستان، دەڵێت، كچەكەی 9 مانگە تاكو ئێستا حكومەتی ئێران ناسنامەی بۆ دەرنەكردووە.\nدەشڵێت”بەهۆی ئەوەی پێمان دەڵێن ئێوە عەرەبن و هاوكات كچەكەم ناوی عائیشەیە ڕێگرن لەوەی ناسنامە بدەنە كچەكەم”.\nئاماژە بۆ ئەوەش دەكات، ئێستا شتێكتان نیشان دەدەم كە هەموو كۆماری ئیسلامی ئێران لێیدەترسن.\nسەرۆكی بۆردی ڕووبەڕووبوونەوەی كۆرۆنا لە سلێمانی داوایەك لە هاووڵاتیان دەكات


ئەقلیەتى سیاسەتى تورکیا دووبارەیە و وەڵامى کوردانیش هەشیارانەیە.\nئەمرۆ لە باکورى کوردستان و تورکیا دا حکومەتەکەى ئەکەپە بە ئەقلیەتێکى دیماگۆژى هەلساوە بۆ لەناو بردنى ئەم دەسکەوتانەى گەلى کوردمان کە سالەهایە خەبات و قوربانى بۆدەدا، پیلانەکانى پارتى دادو گەشەپێدان لە سەرگەلى کورد لە هەموو پیلانەکانى ترى حکومەتە یەک لەدوایى یەکەکانى تورکیا هەستیار ترە، کە بەشێوەیەکى میانڕەوانە ڕووى لەگەلى کورد کردووە پێیان دەلێت، کە چارەسەرى کێشەى کورد لە تورکیا دا ئەرکى ئێمەیە و ئێمە ئەم کێشەیە بەکێشەى هەرەگەورەى تورکیا دەزانین و چارەسەر کردنى ئەرکێکى نیشتمانیە، لەبەرامبەر ئەمەش دا بەڕۆژى رووناک پێداگرى لەسەر درێژە پێدانى ئۆپه‌راسیۆنەکان دەکات لەسەر گەلى کورد، واتا حکومەتەکەى (ئەکەپە) لەبەرچاوى کامیراکاندا دووڕوویی خۆیى نیشان دەدات، جارێک دەلێت ئێمە نامانەوێت دایکان بگرین ،و جارێکى تر دەڵێن ئێمە لەبەرامبەر تیرۆر بەردەوامین لەسەر ئۆپه‌راسیۆنەکانمان. ئەوەش ئەم پرسیارە دێنێتە پێشەوە کە ئەگەر ئێوە ناتانەوێت دایکان بگرین ئەى چیبکه‌ن؟ کاتێک کورەکانیان دەکوژریت لە بەردەوام بوونى ئۆپه‌راسیۆنەکانتان.! ئەم قسەیەى حکومەتەکەى (ئەکەپە)، وەکو ئەوە وایە کە بڕیارى دەرهێنانى گورچیلەى داوە بەڵام نایەوێت خوێن بڕیژیت. بۆیە ناتوانرێت ئەمە بەچارەسەر ببینین کە حکومەتەکەى (ئەکەپە) پەیڕەوى دەکات بۆ چەواشەکردنى گەلى کورد.\nحکومەتەکەى (ئەکەپە) نیازى دابڕانى گەلى هەیە، لە راستەقینەکانى خۆیى بەناوى چارەسەرى نیشانى خەلک دەدات ئەوەش ئەوە نیشان دەدات، کە گەلى کورد گەیشتۆتە ئاستێکى هەستیار کە حکومەتەکەى (ئەکەپە) هەولى چەواشەکردنى گەل دەدات. ئەم پیلانەش کە ئەوان دایان ڕیشتووە بۆسەرکوت کردنى تەواوى کوردە ،لەهەموو پارچەکانى تر، چونکە هەموومان دەزانین کە لە دیدەنى داگیر کەران کوردستان، لە هەرپارچەیەک دا کورد لەپێشکەوتن دابێت هەموو داگیر کەرانى کوردستان دەکەونە بەر پیلان دارێشتن بۆ سەرکوت کردنى ئەم پێشکەوتنە ، واتا کورد لەهەر پارچەیەکى کوردستان لە دیدەى داگیرکەران کێشەى ئەوە. چونکە هەموو داگیر کەران ئەم راستیە باش دەزانن کوردستان یەک پارچەیەو جیا ناکرێتەوە، بەلام ئەمرۆ هەندێک هیزى سیاسى لەکوردستاندا نەک ئەو ڕستیە نازانن بەلکو بەژدارن لە پاکتاوکردنى کورد.\nحکومەتەکەى (ئەکەپە) لەبەرامبەر ئەو چارەسەریە دا جێبەجێ کاره، واتا ئەم پیلانە دارێژراوى تەواوى نکۆلى کەرانى کوردستان و داگیر کەرانى کوردستان کە پارتى دادو گەشەپێدان جێ بەجێى دەکات. هەلساوە بەو کردارە ،ئەوەش لەسەرەتاى سەرکەوتنى پارتى کۆمەلگایى دیموکراتى، لە هەلبژاردنەکانى شارەوانى بەسەر پارتى داد و گەشە پێدان دەستى پێکرد کە هەموو داگیرکەران و نکۆلى کەرانى کوردستان، کەوتنە بەر دارشتنى پیلان بەسەر نەتەوەى کورد بۆ سنوردارکردنى ئەم دەسکەوتانە. سەرەتا هەولى دوورخستنەوەى DTPدرا ، بەڵام نەیانتوانى کە ئەم پیلانەى خۆیان بگەینە ئامانج، چونکە نەتوانرا بشاردرێتەوە، لەبەرامبەردا گەلیش دەستى بە نشاندانى نارەزایەکانى خۆیى کرد. بۆیە کەوتنە بەر رەخنەى توندى ڕایى گشتى و فەشەلى سیاسى. ئەوەش بە سەرکەوتنى DTP بینرا ، واتا لەم پیلانەدا حکومەتەکەى (ئەکەپە) کەوتە بەرامبەر شکستێکی گەورە و هەرەسهێنانى. بۆ کەوتنەبەر دارشتنى پیلان بەسەر کوردا ئەوەش بە چارەسەرکردنى کێشەى کورد لەو چوارچێوەیە دەیانەوێت هەموو هێزە سیاسیەکانى کورد دووربخەنەوە، خۆیان وەکو نوێنەرێکى کورد لەگۆرەپانەکەدا نیشاندەن و بە گەل بلێن کێشەى ئێوە ئێمە چارەسەر دەکەین، و پێویستمان بە پشگیریەکى تەواوى ئێوە هەیە و ئێوە ئێمە بە موخاتب بگرن . بۆ دروست کردنى ئەو زەمینەیەى کەبۆ رەخساندنى پاکتاوکردنى هێزە سیاسیەکانى کورد و مارژینال کردنى گەل. لەمەشدا نەتوانرا چونکە گەلى کورد هێزەسیاسیەکانى خۆیى بەموخاتب دەبینێ و ئامادە نییه دەستى لێبەر بدا ئەو سیناریۆیەى کە حکومەتەکەى (ئەکەپە) دایرێشتووە لەبەرامبەردا درێژەیى بە خۆپیشاندان و چالاکیەکانى خۆیى دا.\nئەم پیلانەى (ئەکەپە)ش دیار و ئاشکرایه، چونکە نەیتوانى لەبەرامبەر گەل دا سەرکەوێ و ئامانجەکانى بەدەست بخات . بۆیە هەنگاوەکانى (ئەکەپە) بەهەنگاوى پاکتاوکردن پێناسه دەکرێت. ئەمجارەش هەلساوە بەدارشتنى پیلانێکى تر بە جێکار کردنى هێزە سیاسیە خۆپەرستەکانى کورد. واتا بەکار هێنانى نێچیروان بارزانى لە ناو پیلانەکاندا. ئەوەش لەسەرەتایى دەسپێکردنى دایە واتا له کۆتایى حکومەتى کابینەى شەشەمى هەرێمى کوردستان. لەگەڵ نێچروان دەستیان بەو پرۆژەیەکردووە بەوەى کە نێچیروان بەکار بهێنن بۆ ئەلتەرناتیفێکى تر بۆ گەل . بۆ ئەوەى گەڵ بەرەو ئەو هەلدێرەى دروسکەرى ئەوا بڕوات . واتا خستنە ناوەوەى پارتى دیموکراتى کوردستان بۆ پاکتاو کردنى هێزە سیاسیەکان و بەرگرى کەرانى کوردستان وەک DTP PKK لە دوورگەیى ئیمرالیش بەناوى چارەسەریەوە، کەوتنە بەر پەڵاماردانى بەرێز عه‌بدوڵا ئۆجه‌لان ،بەناوى کۆتایى پێهینانى گۆشەگیرى بەرێز عه‌بدوڵا ئه‌جه‌ڵانیان تەنگ کردووە. بۆئەوەى دوورى بخەنەوە لە دیتنى سینارێۆیەکەى ئەوان . ئەو رۆلەیە بە نێچیروان بارزانى و (پ د ک) بدەن بۆ بەئەنجام دانى ئەو پیلانە، هەموومان دەزانین کە لەناو سیناریۆیەکەدا نێچیروان بە ئاشکرا کەوتە بەر ئەنجامدانى ئەم پیڵانگێریانەى (ئەکەپە) کە حکومەتەکەى (ئەکەپە) تاوەکو ئێستا ئامادە نییه ناوى هەرێمى کوردستان بهێنى .\nنێچیروان کەوتە ناو ئەنجام دانى ئەم پیلانانەى (ئەکەپە) لەسەر گەلى کورد و PKK کە ڕۆژگارێک هەموو خەبات و تێکۆشانى PKK یارمەتى دان و دروستبوونى هەرێمى کوردستان بوو، کە دەولەتى تورکیا لەبەرامبەر هەرێمی کوردستان کەوتە بەر یامەتیدانى کورد لەو هەرێمە .ئەوەش ئەم پرسیارەما بۆ دروست دەکات کە سیاسەتى دەولەتى تورکیا، پیلانى لەناوبردنی یەک تاکى کورد دادەرێژى چۆن کەوتە بەر یارمەتى دانى هەرێمێک کە ناوى کوردستانى لێیەو حکومەتى کوردى تێیدا دامەزرێت ؟ نێچیروان چۆن ئەم راستیانە نابینێت کە PKK رۆلێکی هەرە گرینگى لەناو چەکە هەیە. سیاسەتێکى ڕاست لە بەرامبەر دووژمنانى کورد بەرێوە دەبات . چۆن ئەو رۆلە لەبەرامبەر گەلى کورد و PKK بۆ بەرژەوەندى که‌سیی خۆیى دەبینێت، کە ئەم رۆلە لەبەرامبەر گەلدا، ئاشکرایە و شیکراوەتەوە. بەڵام باسکردنى ڕۆلەکەى نێچیروان و لە سەردانەکەى ئەمجارەیى دوایدا بۆ ئەنقەره و دانیشتنەکەى لەگەڵ ئۆردوگان ئەم رَۆلەى پیسپێردرا لەبەر ئەوەیى کە کیشەى بێ باوەڕی گەڵ هەیە و هەشیاربونەوەى گەل لەبەرامبەر سیاسەتەکى چەندین سالەى (پ د ک) بۆتە نەفرەت کردنى گەلى کورد لە باشوور و بەکار هێنانى حکومەتەکانى لەپێناوى بەرژەوەندى بنەمالەکەى ، گەرایەوە دەستى بە پاکانەى ریفۆرم لەناو (پ د ک) کە لە سالى 1962دا یەک سیاسەت لەسەر گەلى کورد بەرێوە دەبات، تاوەکو ئێستا هەولى ریفۆرمى بۆدەدات بۆ چەواشەکردنى گەل بەناوى چاکسازى پشتگیریی خۆى لەناو گەلى باشوورى کوردستان بەدەست بخات. بۆ ئەنجامدانى ئەم پیڵانانەى کە (ئەکەپە) پێى سپاردووە بۆ ئەوەى ئەوکەسانەى کە هەلاتوون لەناو رێزەکانى PKKو نیچیروان بکەنە ئەلتەرناتیفێکى لەبەرامبەر PKKو هەولى دوور خستنەوەى DTP بدەن، و راکێشى ناو ئەو پیلانەى خۆیان بکەن، بۆ ئامانجەکانى خۆیان بەگڕِى بێخن. (ئەکەپە) بەنیازى ئەنجامدانى ئەم پیلانەیە کە PKK دوور بخاتەوە لە گەل پاشان دەست بەسەر هەموو ئەم پێشکەوتنانە دابگرێت و کورد بگەرێنێتەوە خالى سفر، و پاشان کوردان سەرکوت بکەن، و لەناویان بەن. بەلام ئەم ئەقلیەتەى (ئەکەپە) سیاسەتى ئەمرۆى گەلى کورد دەیخوێنێتەوە و (ئەکەپە) راپێچى ناو سیاسەتێکى دیموکراتیزە بوون دەبات .


له‌لایه‌ن: نھاد جلال - به‌روار: 2019-09-04-23:28:00 - کۆدی بابەت: 53\nموسوڵمانان لە دوای ئەوەی خوای گەورە ڕزگاری كردن، چاوەڕێ بوون بزانن ژیانیان بەرەو كوێ دەچێت. ئایا ژیانیان خۆش دەبێت و بێ باوەڕەكان وازیان لێ دەهێنن؟ نەخێر بەڵكو دووبارە دووچاری سەختی و ناڕەحەتی و ئازاردان دەبوونەوە. بۆیە ئەمجارە پێغەمبەر(د.خ) بڕیارێكی نوێ ی دا بۆ موسوڵمانان كە ئەویش بریتی بوو لە بڕیاری كۆچكردنی موسوڵمانان بۆ حەبەشە.\nبۆچی پێغەمبەر(د.خ) بڕیاریدا موسوڵمانان كۆچ بكەن؟\nچونكە بێ باوەڕەكان بەردەوام موسوڵمانانیان ئازار دەدا و وازیان لێ نەدەهێنان.\nكۆچ كردن واتای چی یە؟\nكۆچكردن واتا بەجێ هێشتنی ماڵ و شار و ناوچەی خۆت بچیت بۆ شوێنێكی تر بژیت.\nكۆچ كردن بۆ حەبەشە\nموسوڵمانان بۆچی ویستیان كۆچ بكەن بۆ حەبەشە؟\n1- چونكە پێغەمبەر(د.خ) پێ ی فەرموو بوون دەبێت بچن بۆ حەبەشە.\n2- بۆ ئەوەی لەگەڵ خۆیاندا ئایینی ئیسلام ببەن بۆ ئەو ناوچەیە و لەوێوە بڵاوی بكەنەوە بە ناوچەكانی تردا. چونكە بێ باوەڕەكان نەیاندەهێشت لە مەككە بە ئازادی ئایینی ئیسلام بڵاو بكەنەوە و بهێنرێن بۆ ناوچەكانی تری جیهان.\n3- تا لە حەبەشەدا كەمێك بحەسێنەوە و دوور بكەونەوە لە ئازار و ئەشكەنجە.\nبۆچی پێغەمبەر(د.خ) لە هەموو ناوچەكاندا حەبەشەی هەڵبژارد\n1- حەبەشە پادشایەكی چاكی دادپەروەری تێدا بوو كە ڕێزی موسوڵمانانی دەگرت.\n2- لە حەبەشە ئایینی مەسیح بڵاو بوو بوویەوە كە لە هەموو ئایینەكانی تری ئەو كاتە ڕاستتر بوو.\n3- خەڵكی حەبەشە لەگەڵ بێ باوەڕەكانی مەككە دا دژایەتییان هەبوو.\nپادشای حەبەشە كە پێ ی دەوترا(نەجاشی) پادشایەكی بەڕێز و دادپەروەر و چاك بوو كە ڕێگەی نەدەدا لە وڵاتەكەیدا ستەم بكرێت و خەڵكی لە خۆشیدا بوون.\nموسوڵمانەكان كە دە(10) پیاو و چوار ئافرەت بوون كە وتنە ڕێ بۆ حەبەشە و هەوڵیان دا بێ باوەڕان پێیان نەزانن، ئەوان بەردەوام چوون و هەوڵیان دەدا بە نهێنی و بە خۆ شاردنەوە بچن تا گەیشتنە حەبەشە.\nلەو ماوەیەدا لە مەككە چەندین كەس موسوڵمان بوون، لەوانە(هەمزەی كوڕی عبدالمگلب كە مامی پێغەمبەر(د.خ) بوو.(حەمزە) یەكێك بوو لە ئازاو پاڵەوانەكانی مەككە كە لەگەڵ موسوڵمان بوونیدا موسوڵمانان بەهێز بوون و بێ باوەڕەكان دەترسان ئازاری زۆری موسوڵمانان بدەن- بەڵكو بە كەمی ئازاریان دەدان.\nدوای ئەویش (عومەری كوڕی خەگاب) موسوڵمان بوو كە وەك (حەمزە) بەهێز بوو كەس زاتی نەبوو لە قسەی لابدات یان دژایەتی(عومەر) بكات.\nعومەری كوڕی خەطاب چۆن موسوڵمان بوو\nعومەری كوڕی خەگاب كەسێكی پاڵەوان بوو لەناو قوڕەیشدا. ئەو سەرەتا زۆر ستەمكار بوو. عومەر كە بە زیندوویی كچەكەی خۆی خستە ناو چاڵ و خۆڵی دا بەسەریدا و خنكاندی. هەروەها ئازاری زۆری موسوڵمانانی دەدا. ڕۆژێكیان زۆر توڕە بوو ویستی بچێت پێغەمبەر(د.خ) بكوژێت بەڵام نەچوو بیستی خوشكەكەی عومەر موسوڵمان بووە بۆیە وتی با لە پێشەوە بچم بۆ خوشكەكەی خۆم. كاتێك دەچوو بۆ ماڵی خوشكەكەی دەبینێت قورئان دەخوێنێ لەگەڵ مێردەكەی و مامۆستاكەیدا. عومەر بە توندی زللەیەكی دا لە خوشكەكەی و دەمی پڕ كرد لە خوێن دای لە مێردەكەی خوشكەكەیشی پاشان كەمێك سەیری كردوو دڵی پڕ بوو وە پەشیمان بوو كە بۆچی دای لە خوشكەكەی خۆی. عومەر داوای كرد كە قورئانەكەی پێ بدەن تا بیخوێنێ بەڵام ئەوان پێیان وت: تۆ پیاوی پیسی. دەبێ خۆت بشۆیی و باوەڕ بێَنی پاشان قورئانەكەت دەدەینە دەست. چونكە بێ باوەڕ نابێت قورئان بگرێتە دەست. عومەریش بە گوێ ی كردن و دوای قورئان خوێندن چووە سەر ئیسلام چوو بۆ لای پێغەمبەر(د.خ) تا لەسەر دەستی پێغەمبەر(د.خ) موسوڵمان بێت.\nلەوێ حەمزە كە عومەری بینی وای زانی هاتووە تا پێغەمبەر(د.خ) بكوژێت وتی سوێند بە خوا هەر شتێ بكات دەیكوژم بەڵام كاتێ عومەر هات موسوڵمان بوو. پاشان عومەر چوو لەناو بێ باوەڕەكاندا هاواری كرد كە من موسوڵمان بووم بەوە موسوڵمانان بەهێز بوون دووبارە ژمارەیان زیادی كرد.\n1- هەر كاتێ كەسانی بەهێز موسوڵمان ببن ئەوا خوای گەورە دەیانكاتە هۆكاری سەرخستنی موسوڵمان و سەری بێ باوەڕانی پێ شۆڕ دەكات.\n2- خوای گەورە دوو پاڵەوانی مەككەی موسوڵمان كرد تا بێ باوەڕان زاتیان نەبێ ستەم بكەن.\n3- قورئانی پیرۆز زۆر پاك و چاكە و نابێ هەموو كەس دەستكاری بكات. بەڵكو دەبێت قورئان بە تەنها بدەین بە دەست موسوڵمانانەوە.\n4- قورئانی پیرۆز هێندە خۆشە و واتای بەهێزە هەركەسێ بیخوێنێتەوە كەمێك عەقڵی هەبێت یەكسەر موسوڵمان دەبێت، بەڵام هەركەس بێ عەقڵ و گومڕا بێت. ئەگەر هەموو قورئانیش بخوێنێتەوە هەر موسوڵمان نابێت و بێ باوەڕە.\n5- خوای گەورە ئەو كەسانە دەپارێزێ كە زۆر زانا و زیرەك و ئیماندار و لە خوا ترسن. وەك ئەوەی عومەر كەچوو بۆ كوشتنی پێغەمبەر(د.خ) خوای گەورە وای لێكرد موسوڵمان بێت و دەست و دەم و چاوی پێغەمبەر(د.خ) ماچ بكات.\nئەی موسوڵمانەكانی ناو حەبەشە چیان بەسەر هات؟\nكاتێك موسوڵمانان هەواڵی بارودۆخی موسوڵمانانی ناو مەككەیان بیست بڕیاریان دا بچنەوە بۆ مەككە و بۆلای پێغەمبەر(د.خ).\nكۆچی دووەم بۆ حەبەشە\nكاتێ موسوڵمانان گەڕانەوە بۆ مەككە و بێ باوەڕەكان ئازاری زۆریان دانەوە. پێغەمبەر(د.خ) فرمانی دا تا بچنەوە بۆ حەبەشە ئەمجارەیان بێ باوەڕەكان ئازاری زۆری موسوڵمانانیان دا تا نەهێڵن بچن بۆ حەبەشە چونكە بیستبوویان كە لە حەبەشەدا نەجاشی ڕێزی زۆریان دەگرێت و هیچ ئازارێكیان نادات و ناهێڵێت گەورەكانی مەككەش دەستیان بگاتە لایان.\nژمارەی ئەو موسوڵمانانە چەند بوون كە بۆ جاری دووەم كۆچیان كرد بۆ حەبەشە\nژمارەی موسوڵمانان لە جاری دووەمدا هەشتاو سێ (83) موسوڵمان بوون، ئەمە جگە لەو منداڵانەی كە لەگەڵ خۆیاندا بردنیان بۆ حەبەشە.\nقوڕەیش هەوڵی گەڕانەوەی موسوڵمانان دەدەن:\nكاتێك قوڕەیشیەكان بینیان موسوڵمانان گەیشتن حەبەشە و لەوێ لە خۆشیدا بۆ خۆیان دەژین و هیچ كەسێك نیە ئازار و ئەشكەنجەیان بدات كەوتنە كۆبوونەوە لەنێوان خۆیاندا. بڕیاریاندا وەفدێك بنێرن بۆ لای پاشای حەبەشە تا داوای لێ بكەن ئەو موسوڵمانانەیان بیدەنەوە دەست وەفدەكە و بێباوەڕەكان كۆمەڵێك دیاری و خەڵاتی زۆر و جوانیان برد لەگەڵ خۆیاندا بۆ نەجاشی ویستیان وای لێ بكەن ڕازی بێت موسوڵمانەكانیان بداتەوە دەست ئەوان چوون بۆ لای نەجاشی و دیاریان پێشكەش كردوو داوایان لێ كرد ئەو كەسانەی ڕایان كردووە بۆ وڵاتەكەی بیانداتەوە بە گەورەكانی مەككە. ئەوان وتیان ئەو كەسانە تاوانبارن لە مەككەدا ئاژاوەیان ناوەتەوە ڕایان كردووە بۆ لای تۆ بەڵام نەجاشی بە قسەكانیان هەڵنەخەڵەتا و ناردنی بەشوێن موسوڵمانەكاندا كاتێك قسەی كرد لەگەڵ موسوڵمانەكاندا و گوێی گرت لە قسەی موسوڵمانەكان سەیری كرد موسوڵمانەكان ئاژاوە گێڕ نین و چاكن. بەڵكو بێ باوەڕەكانی مەككە ئاژاوە گێڕ و خراپن و ستەمیان كردووە لە موسوڵمانانی بێ تاوان.\nنەجاشی كاتێك ئەو بارەی موسوڵمانانی بینی بڕیاری دا موسوڵمان بێت و باوەڕ بهێنێت بە پێغەمبەرایەتی موحەمەد() بەڵام ئەوە بە نهێنی موسوڵمان بوو. بە ئاشكرا ڕای نەگەیاند كە موسوڵمان بوو.\nبۆچی نەجاشی بە ئاشكرا نەیوت كەمن موسوڵمان بووم\nچونكە ئەگەر بە ئاشكرا بیوتایە. ئەوا خەڵكەكەی لێی هەڵدەگەڕانەوە. ئەویشیان لادەبرد موسوڵمانەكانیشیان دەدایەوە دەست پیاوەكانی مەككە. پێغەمبەر() شایەتی دەدات كە نەجاشی موسوڵمان بووە. چونكە كاتێ نەجاشی مرد پێغەمبەر(د.خ) لە دوورەوە نوێژی مردووی كرد لەسەر نەجاشی و دووعای خێری كرد بۆ نەجاشی، ئێمەش وەك پێغەمبەر() دوعای خێر دەكەین بۆ نەجاشی و دەڵێین خوایە گیان بیخەیتە بەهەشت.\n1- دووبارە دەبینین هەموو جارێك بێ باوەڕان كۆ دەبنەوە تا پیلان دابنێن بۆ لەناو بردنی موسوڵمانان یان وا بكەن كە موسوڵمانان زیاد نەكەن و سەرنەكەون كەچی هەموو جارێ تیایدا خۆیان سەرشۆڕ دەبن و موسوڵمانەكان سەردەكەون بەڵام بێ باوەڕەكان ژیر نابن هەمتر دەست پێ دەكەنەوە. خوای گەورەش سەر شۆڕیان دەكات.\n2- نابێت لە خۆمانەوە بڕیار بدەین ئەگەر هاتوو كەسێك هات بۆ لامان و قسەیەكی كرد وتی ئەو كەسە وایە و وایە. نابێ ئێمەش یەكسەر باوەڕی پێ بكەین بەڵكو دەبێت بڕۆین پرسیاری بكەین بزانین ڕاستەكەی چۆنە هەروەك سەیر دەكەین كاتێك بێ باوەڕان باسی موسوڵمانەكانیان كرد بۆ نەجاشی نەجاشی باوەڕی پێ نەكردن و ناردی بەشوێن موسوڵمانەكاندا تا بزانێت ئەو قسەی پیاوەكان دەڵێن ڕاستە یان درۆیە.\n3- دەبێت موسوڵمان كاتێ گفتوگۆ دەكات لەگەڵ كەسێكدا ڕاستی و دروستی بڵێت نەوەك لەبەر ئەوەی دوژمنەكانی ڕازی بكات قسەی ناڕاست بكات یان ئەو قسانە بشارێتەوە كە دەبێت بیكات. چونكە موسوڵمانەكان چی ڕاست بوو باسیان كرد بۆ نەجاشی.\n4- بۆمان دەردەكەوێت كە دروستە موسوڵمان ماڵ و شار و وڵات و نیشتیمانی خۆی بەجێ بهێڵێ ئەگەر ستەمكاران ستەمیان لێ كرد و نەیتوانی بە خۆشی بژێت.\n5- ئەگەر كەسێكی موسوڵمان بزانێ ئەگەر خەڵكی تر بزانن ئەو موسوڵمان بووە دەیكوژن. ئەوا دەتوانێت پێیان نەڵێ موسوڵمان بووم. بە نهێنی نوێژ بكات و ڕۆژوو بگرێت.\n6- دەبێ ئێمە هەركەسێكمان خۆش بوێت موسوڵمان بێت. دوعای خێری بۆ بكەین چونكە پێغەمبەر(د.خ) نەجاشی خۆش ویست و دوعای خێری بۆ كرد.\nبۆچی بێ باوەڕان دەیانویست موسوڵمانان نەچن بۆ حەبەشە\nچونكە بێ باوەڕان دەترسان ئەگەر موسوڵمانان بچن بۆ حەبەشە لەوێوە ئایینی ئیسلام بڵاو بكەنەوە بۆ ناوچەكانی تر چونكە ئەوان دەیانزانی موسوڵمان بچێت بۆ هەر ناوچەیەك دەتوانێت باسی ئایینی ئیسلام بكات ئایینی ئیسلامیش هێندە چاك و جوانە خەڵكەكە بیبیستن زوو وەریدەگرن. هەروەك چۆن خەڵكێكی زۆر لە مەككەدا موسوڵمان بوون.\nبابه‌ته په‌یوه‌ندیداره‌كان به : كۆچكردن بۆ حەبەشە (بۆ منداڵان)


جه‌عفه‌ری ڕوبه‌ڕوی فشاری زیاتر ده‌بێته‌وه تاوه‌کو ده‌ست له پۆسته‌که‌ی هه‌ڵبگرێت\nی مانگی سێ ٠٥, ٢٠٠٦\nسه‌رۆك وه‌زیری عێراق، ئیبراهیم ئه‌لجه‌عفه‌ری كه‌وتـۆته به‌ر فشاری زیاتر بۆ ده‌ست هه‌ڵـگرتن له پـۆسـته‌كه‌ی له كاتێـكدا وڵاته‌كه ڕوبه‌ڕوی توندوتیـژیـیه‌كی تیره‌یی ده‌بێت.\nسه‌رۆكی عێراقی جه‌لال تاڵه‌بانی ده‌نـگی خسته پاڵ ده‌نـگی سـیاسه‌تمه‌داره عیلمانیـیه‌كان و كورده‌كان و سوونه‌كان بۆ وازهێنانی ئه‌لجه‌عفه‌ری له پـۆسـته‌كه‌ی به مه‌به‌ستی پـێـكـهێنانی یه‌كێـتیـیه‌كی نیشـتمانی. به‌ڕێز تاڵه‌بانی ده‌ڵێت، شـكـست هێنان بۆ ئه‌نجامدانی ئه‌م كاره له‌وانه‌یه ببێـته هۆی ئه‌وه‌ی ماوه‌ی پـێـكهێنانی حكومه‌تی نوێ زیاتر دوابخات.\nڕێبه‌ره سـوونه‌كان ده‌ڵێن به‌ڕێز ئه‌لجه‌عفه‌ری كارێـكی ئه‌وتۆی نه‌كردووه بۆ ڕاگرتنی چه‌كداره شـیعه‌كان له هێرشی تۆڵه سه‌ندنه‌وه‌كانیان له سه‌ر مزگه‌وته سوونه‌كان له دوای ته‌قاندنه‌وه‌ی مه‌زارێـكی شـیعه‌كان له 22 مانگی دوو.\nتازه‌ترین هێرش ئه‌و هێرشه بوو كه كرایه سه‌ر مزگه‌وتـێـكی سـوونه‌كان و 3 كوژراوی به دوای خۆیدا به‌جێـهێشـت. پۆلیس ده‌ڵێت هێرش ـبه‌ره‌كانی كه شاڵاویان بردۆته سـه‌ر مزگه‌وتی ئه‌لنور جل و به‌رگی سه‌ربازیـیان له به‌ردابووه.\nڕۆژی شه‌ممه، ژه‌نه‌ڕاڵ جۆن ئه‌بی زه‌ید فه‌رمانده‌ی سه‌ركردایه‌تی ناوه‌ندی له‌شـكری ئه‌مریكا گوتی، حكومه‌تـێـكی نیشـتمانی له عێراق پـێویسـته بۆ ئه‌وه‌ی وڵاته‌كه یه‌كبخات. پـێـشـتر جۆن ئه‌بی زه‌ید له‌گه‌ڵ هه‌ریه‌ك له به‌ڕێزان تاڵه‌بانی و جه‌عفه‌ری كۆبۆوه.\nهه‌وڵه‌كان بۆ پـێـكهێنانی حكومه‌تێـكی نوێی بنكه فراوان له عێراق دواكه‌وت به هۆی توندوتیژی تیره‌یی له‌و وڵاته.


زانکۆی ڕاپەڕین - زانكۆی راپەڕین كۆنفرانسێكی زانستی بۆ یۆبیلی زیوینی راپەڕین-ی 5ی ئادار رێكدەخات\nزانكۆی راپەڕین كۆنفرانسێكی زانستی بۆ یۆبیلی زیوینی راپەڕین-ی 5ی ئادار رێكدەخات\nبڵاوکراوەتەوە لە 16 ئەیلول 2015 . سەردانەكان: 744\nزانكۆی راپەڕین لە یۆبیلی زیوینی راپەڕینی پێنجی ئادار-دا كۆنفرانسێكی زانستی بە دروشمی (گەشەپێدانی ڕاپەڕین و خوێندنەوەیەكی نوێ بۆ ڕەهەندەكانی) سازدەكات لە شاری ڕانیە لە رۆژانی ٢٠١٦/٣/٨،٧،٦.\nلەڕێی لیژنەیەكی باڵاوە ئامادەكاری دەكرێت بۆ بەستنی كۆنفرانسە زانستییەكەو لەئێستاشدا ماڵپەڕی ئەلكترۆنی تایبەتی بە كۆنفرانسەكە دروستكراوەو لەسەر پێگەی فەڕمی زانكۆی ڕاپەڕین لەئینتەرنێت بڵاوكراوەتەوەو توێژەران دەتوانن سەردانی پێگەی كۆنفرانس بكەن لەسەر دۆمەینی (www.con.raparin.edu.krd)، بۆ زانیاری زیاترو پڕكردنەوەی فۆڕمی بەشداریکردن بۆ ئەو توێژەرانەی خوازیارن بە توێژینەوەی زانستی بەشداری كۆنفرانسەكە بكەن.\nزانكۆی راپەڕین بەمەبەستی زیاتر گرنگیدان بەڕاپەڕین و دەڤەری ڕاپەڕین ئەم كۆنفرانسە زانستییە ڕێكدەخات و ئامانجی هەڵسەنگاندنی زانستیانەو بابەتییانەی ڕاپەڕین و زیاتر گەشەپێدانی دەڤەری راپەڕین و، خستنەڕووی پڕۆژەی جدییە بۆ زیاتر ئاوەدانكردنەوەو بەرەوپێشبردنی سنورەكە.\nپێویستە توێژەران بەپێی ئەم مەرجانە ناونیشان و پوختەی توێژینەوەكانیان بنێرن و بەپێی ڕێنماییە تایبەتیەكان توێژینەوەكانیان بنووسن لەچوارچێوەی تەوەرە دیاریكراوەكان بەپێی ئەم رێنماییانە:\nڕێنمایی بۆ توێژه‌ران\n١- توێژینه‌وه‌کان پێویسته په‌یوه‌ندار بن به ڕاپه‌ڕین له هه‌ردوو ته‌وه‌ره‌ی سه‌ره‌کی:\nیه‌که‌م: ڕه‌هه‌نده جیاوازه‌کانی ڕاپه‌ڕینی ئاداری ١٩٩١ ،\nدووه‌م: گه‌شه‌پێدانی ده‌ڤه‌ری ڕاپه‌ڕین. ده‌کرێت توێژینه‌وه‌کان له‌بواره‌کانی:\nسیاسی،ئابوری،کۆمه‌ڵایه‌تی،که‌لتوری،میدیایی،مێژوویی،جوگرافیایی،په‌روه‌رده‌یی، ته‌ندروستی،کشتوکاڵ،ژینگه،ئاوه‌دانکردنه‌وه بێت.\n٢-پوخته‌ی توێژینه‌وه‌کان له ٢٥٠ وشه زیاتر نه‌بێت،وه تێدا ئامانج و پلان و ڕاسپاردەکان روون دەکرێتەوە .\n٣-توێژینه‌وه‌کان ئه‌کادیمی بێت وه هه‌موو مه‌رج و بنه‌ما زانستییەکانی توێژینه‌وه‌ی زانستی تێدا بێت ،که له لایه‌ن پسپۆڕی شاره‌زا به پێی پسپۆڕی هه‌لده‌سه‌نگێندرێت و بڕیاری له‌سه‌ر ده‌درێت که ئایا شیاوه بۆ پێشکه‌ش کردن له کۆنفرانس یان نا ، وه‌له هه‌ردوو حاڵه‌ته‌که‌دا ناگه‌ڕێته‌وه بۆ خاوه‌نه‌که‌ی.\n٤-پێویسته ئه‌و توێژینه‌وانه پێشتر بڵاو نه‌کرابێته‌وه له هیچ گۆڤارێک وه له هیچ کۆنفرانسێک پێشکه‌ش نه‌کرابێت.\n٥-ده‌گونجێت ز‌مانی نوسینی توێژینه‌وه‌کان کوردی،عه‌ره‌بی،ئینگلیزی بێت.\n٦- ژماره‌ی لاپه‌ره‌ی توێژینه‌وه‌کان له ٢٠ لاپه‌ره زیاتر نه‌بێت.\n٨-ناونیشانی توێژینه‌وه‌که له سه‌ره‌وه‌ی لاپه‌ڕه‌ی یه‌که‌می توێژینه‌وه‌که ده‌بێ به فۆنتی (١٦) بۆ زانسته مرۆڤایه‌تییه‌کان و (١٤) بۆ به‌شه زانستییه‌کان.جۆری فۆنته‌که Ali-k-alwand بۆزمانی کوردی Ali-a-jiddah بۆ زمانی عەرەبی.\n٩-ناونیشانە لاوەکیەکان بە پیتی Ali-A-samik بۆ عەرەبی و Ali-k-samik بۆ کوردی.\n١٠- ناوه‌ڕکی توێژینه‌وه‌که به جۆری پیتی Ali-a-sahifa بۆ عەرەبی Ali-k-Alwand بۆ کوردی بەکاردێ.\n١١- ئەو توێژینەوانەی بە زمانی ئینگلیزین دەبێ بە فۆنتی جۆری (Arial) بنوسرێن،بە پیوانەی ١٤ بۆ سەرە بابەت و ١٢ بۆ نوسینی تێکستەکە لەگەڵ بەجێهێشتنی مەودای دێڕونیوێك لە نێوان دێڕەکان،و سەرچاوەکانیش بە سیستمی Harvard بنوسرێن.\n١٢- ناوی توێژەر یان توێژینەوەکان بە فۆنتی ١٦ بۆ مرۆڤایەتیەکان و ١٤ بۆ زانستیەکان بەکاردێ.


02:49 - 04/01/2022\nلویس سوارێزی هێرشبەری یانەی ئەتلەتیکۆ مەدریدی ئۆرۆگوای ڕۆڵی دیاری بینی لە تێکدانی جوڵەی ئەستێرەی یۆڤانتۆس ئەلڤارۆ مۆراتا بۆ بەرشەلۆنە لەماوەی مێرکاتۆی زستانەدا.\nبەپێی هەواڵیكی رۆژنامەی کۆریرێ دیلۆ سپۆرتی ئیتاڵی یانەی یۆڤانتۆس ڕازی بوە مۆراتا بگەڕێنێتەوە بۆ ئەتلەتیکۆ مەدرید كە بەرشەلۆنە دەیویست بە خواستن بیباتە یانەكەی، بەڵام تەنیا بەو مەرجەی سوارێز تاكو كۆتایی ئەم وەرزە بدەنە یۆڤانتۆس.\nهەمان سەرچاوە ئاماژەی بەوە كرد كە سوارێز رەتیكردوەتەوە بچێتە یۆڤانتۆس، هەرچەندە لە ماوەی ڕابردودا ئەو یاریزانە لەگەڵ ڕاهێنەر دیێگۆ سیمۆنی لە ئەتلیتیکۆ مەدرید بە دۆخێكی خراپدا تێدەپەڕی.\nئەمە دوەم جارە ناوی سوارێز بە یانەی یۆڤانتۆسەوە دەبەسترێتەوە، پێشترو لە ساڵی 2020دا ئەو یاریزانە نزیك بو لە پەیوەندیكردن بە یانە ئیتاڵییەكەوە، بەڵام بەهۆی كێشەی پەیوەست بە ڕەگەزنامەی ئیتاڵیەوە یاریزانەكە نەیتوانی بچێتە یۆڤانتۆس.\nسوارێز لەو کاتەدا لە زانکۆی پیروگیا تاقیکردنەوەی کرد بۆ بەدەستهێنانی ڕەگەزنامەی ئەو وڵاتە، بەڵام دواتر دەرکەوت کە پێشتر پرسیارەکانی وەرگرتوە، ئەمەش بوە هۆی لێکۆڵینەوە لە پرۆفیسۆری زانکۆ و بەرپرسانی یانەی یۆڤانتۆس.\n#ئەتلەتیکۆ مەدرید #بەرشلۆنە #یۆڤانتۆس\nمێسی خاڵی لاوازی خۆی ئاشکرا دەکات\nهالاند باشترە یاخود مباپێ\nیاریزانێكی یانەی بەرشەلۆنە بڕیاری رۆیشتن دەدات\nسوارێز نێهنییەک ئاشکرادەکات\nهەواڵێكی خۆش بۆ ئەنچیلۆتی پێش یارییەكەی لیڤەرپوڵ


بینینی مەسیح صلی اللەعلیە وسلم لە خەونێکدا نیشانەی مژدەبەخشی ڕزگاربوون لە نیگەرانی و نەخۆشییە.\nئەگەر کەسێک لە خەونەکەیدا لەدایکبوونی عیسای مەسیح (سەلامی خوای لەسەر بێت) ببینێت ، ئەوا بە مۆڵەتی خودا مژدە دەدات یان بۆنەیەکی خۆش. جا ئەوەی مەسیح (صلی ئەڵڵا علیە وسلم) لە گەڵ دوازدە شاگردەکەی دەبینێت، بە هاوسۆحبه تی و یا هاوڕێیەتی چاکەوە پیرۆزە، ئەمەش بانگهێشتنێکە بۆ ئەوەی ببێتە شاگرد و وەک ژیانی بژیت وەک ئەوەی کە ژیاون. رۆیای عیسا مەسیح (سەلامی خوای لەسەر بێت) ئارامی و ئاشتییەکی بەردەوام پێش بینی ده کات.\nکەسێک لەخەونێکدا عیسا مەسیح دەبینێت سەلامی خوای لێبێت سەر یان لەشی ڕۆن یان ئاو دەسڕێتەوە ئەگەر نەخۆش بێت و نەبەسترێت ئەگەر بەندکراو بێت چاک دەبێتەوە ئەگەر ئافرەتێک دووگیان بێت و لەخەویدا ببینێت عیسا مەسیح صلی اللەعلیە وسلم سەری بە دەستەکانی بسڕێتەوە، ئەوا شایەتحاڵ دەبێت کە لەدایک بوون ئاسان دەبێت، بێ ماندووبوون و ئازار و ناخۆشی و بانگهێشتە بۆ تەرخانکردنی ئەم منداڵە بۆ ئەو.\nئەوەی عیسا مەسیح (صلی ئەڵڵا علیە وسلم) ببینێت وەک گەڕاوەتەوە یان زیندوو دەبێتەوە، ئەگەر ئاوارە بێت یان سەفەر بکات، ئەوا دەگەڕێتەوە بۆ وڵات و ماڵی خۆی. گرنگترین بەڵگەشە بۆ سەرکەوتنی عیسا مەسیح صلی اللەعلیە وسلم بەسەر مەرگدا، بەڵێنیشی کە بمانباتە نیشتمانە ئاسمانییەکانی بەهەشت.\nئەگەر کەسێک لە دڵیدا هیواخواز بێت و عیسا مەسیح (صلی ئەڵڵا علیە وسلم) لە خەونەکەیدا ببینێت، لەبەردەمیدا، لەگەڵی دانیشتبێت، یان قسەی لەگەڵ بکات، ئەوا ئەو ئاواتە بەدی دێت و گوزارشتە لە خۆشەویستی ڕاستەقینە.\nئەوەی لەخەودا عیسا مەسیح (صلی ئەڵڵا علیە وسلم) ببینێت، ئەوە نیشانەی دڵسۆزی و بەخشندەیی خۆیەتی. جا ئەگەر عیسا(سەلامی خوای لەسەر بێت) شتێکی گوتبێت، ئەوەڕاستگۆیی دەکرد، چونکەعیسا (سەلامی خوای لەسەر) که لامی خوایە.\nئەوەی کەعیسا مەسیح صلی اللەعلیە وسلم لەخەونێکدا دەچێتە ماڵییەوە، لەم شوێنەدا جێگیر دەبێت و سەلامەتی و سەقامگیری و بەرەکەتە. ئەوەی عیسا مەسیح ببینێت لە نانی خۆی بخوات، لە ماوەی ژیانیدا بەشی تەواوی دەبێت و لە هەندێک شوێندا وتراوە کە لە یەک قاپدا له گه ڵ مەسیح صلی اللەعلیە وسلم دەخوات، هەژاری دەناسێت به ڵام هەرگیز تووشی نابێت.\nهەروەها بینینی عیسا مەسیح صلی اللەعلیە وسلم لە خەونێکدا ئاماژە بەو بەڵێنە دەدات کە دێتە دی، ئەوەی لە خاچدا دەیبینێت لە بێزاری خۆی دەرباز دەبێت و بەڵگەی خۆشەویستی پاکی و گەیاندنی لە مردن و گوناه وەردەگرێت.\nخاچەکە لە خەونێکدا هێما بۆ کەسایەتی میهرەبان بە گشتی دەکات هەروەها ئەوە ئاماژە بە خۆلادان لە مەترسی و جێگر و سۆز دەکات، چونکە تۆ حەز و ئارەزوو و سۆز و پێچەوانەکانی ژیانت دەشکێنیتەوە. ئەگەر لە خەونەکانتاندا دەبینیت کە خاچێک لەسەر سنگت لەبەر دەکەن، ئەوە دڵپاکی و فیداکاریی و ئارەزووت بۆ قوربانیدان لە پێناو کەسانی تر (خۆشەویستان و دۆستان و نزیکان) نیشان دەدات.\nخاچەکە لە خەونێکدا ژیانێکی نوێ و پڕ لە فەزڵ و ڕاستی ڕادەگەیەنێت. ئەگەر دەبینیت کەسێک لە خەونێکدا ملوانکەیەک لەگەڵتدا پێشکەش دەکات، ئەوە نیشانەی کۆتایی کێشەکانت و کۆتایی ئەو کۆسپانەیە کە لە ژیاندا ڕووبەڕوویت بۆتەوە. ئەوەی خۆی لە خەونێکدا دەبینێت کە لە خاچدا دەچەوسێتەوە یان ئازار دەدرێت، لەوانەیە لە بارودۆخەکانی ژیاندا ڕووبەڕووی ببێتەوە کە پێویستی بە قوربانی هەیە یان ڕۆڵی جیاوازی لە کۆمەڵگادا هەبێت و لە ژیانیدا ڕێچکەی ڕیفۆرمخوازەکان بگرێتەبەر.\nنیسان 28, 2022 له 2:55 pm\nنیسان 29, 2022 له 9:02 am\nنیسان 19, 2022 له 6:54 am\nنیسان 19, 2022 له 12:26 pm\nنیسان 17, 2022 له 8:15 am\nنیسان 19, 2022 له 11:48 am\nنیسان 16, 2022 له 6:17 pm\nنیسان 19, 2022 له 1:19 pm\nنیسان 15, 2022 له 7:41 pm\nنیسان 19, 2022 له 11:44 am\nنیسان 15, 2022 له 7:34 pm\nنیسان 19, 2022 له 11:29 am\nنیسان 14, 2022 له 7:49 am\nنیسان 14, 2022 له 8:58 am\nنیسان 14, 2022 له 6:11 am\nنیسان 14, 2022 له 7:25 am\nنیسان 7, 2022 له 6:36 am\nسڵاوتان لێ بێت، بەم دواییانە عیسای مەسیحم بینی لە خەونەکەمدا، لەسەر خاچەکە بوو و دۆعای بۆ خەڵک دەکرد کە خودا لێیان خۆش بێت، پاشان سەیری کردم و دەستی کرد بە نوێژکردن بۆ لێخۆشبوونم. تکایە، لێکدانەوەی ئەو خەونە‌م چییە؟ نه‌سپاسه‌وه!\nنیسان 7, 2022 له 7:31 am\nعلیک السلام به‌شیر، سوپاس بۆ ئەوەی سەبارەت بە خەونەکەت بە ئێمەت کوت. بینینی عیسا (علیه‌السلام) نیشانەی میهرەبانی و بیشاره‌ته. ئەوەی بینیت ئاوا نوسراوه:" بە هەمان شێوە، کاتێک ئێوەش هەموو ئەم شتانە دەبینن، بزانن کە نزیکە و لە بەردەرگایە. ڕاستیتان پێ دەڵێم: ئەم نەوەیە بەسەرناچێت، هەتا هەموو ئەمانە نەیەنە دی"( مه‌تا ٢٤: ٣٣-٣٤) عیسا دەیەوێت تۆ هەست بە بەرەکەت و لێخۆشبوون بکەیت. " ڕۆڵە خۆشەویستەکانم، ئەمانەتان بۆ دەنووسم تاکو گوناه نەکەن. بەڵام ئەگەر یەکێک گوناهی کرد، ئەوا لەلای باوک داکۆکیکارمان هەیە کە عیسای مەسیحی ڕاستودروستە" ( یه‌که‌م یوحه‌نا ٢: ١). خاچ مانای قوربانیدانی هەستە گوناهبارەکانە بۆ سەرەتایەکی نوێی فەزڵ و ئاشتی. من پێشنیارت دەکەم کە زیاتر فێربیت دەربارەی عیسا و ئەگەر پرسیارت هەبێت، ئێمە دڵخۆش دەبین کە یارمەتیت بدەین. خودا هەموو کات بتبەخشێت.\nنیسان 4, 2022 له 8:29 am\nسڵاوتان لێ بێت، سوپاس بۆ ئەو وتارە، وەڵامی زۆرێک لە پرسیارەکانمی دایەوە. زیاتر لە جارێک خەونم بینی که عیسای مەسیحی گەورەمان خاچێکم پێدەبەخشێت و داوام لێدەکات هەموو ڕۆژێک هەڵیگرم. خوا بەرەکەتتان پێ ببەخشێت\nنیسان 4, 2022 له 9:49 am\nعلیک السلام تمام، سوپاس بۆ وشە میهرەبانەکانت و هاندانەکانت. هەروەها سوپاسی ئێوە دەکەین کە سەبارەت بە خەونەکەت پێت کوتین. خاچەکە هێمایە بۆ فیداکاری و ئەوەی پێی کوتی. دەتوانی دەست بکەی بە خوێندنەوەی کتێبی پیرۆز و ئێمە ئامادەین یارمەتیت بدەین. خودا هەموو کات بەرەکەتت پێ ببەخشێت.\nنیسان 4, 2022 له 7:13 am\nسڵاوتان لێ بێت،دوێنێ سێ جار خەونێکم بینی، بۆیە هیوادارم کە یارمەتیم بدە‌ن لە مانای خەوەکەم تێبگەم. عیسام بینی لەسەر خاچ و پڕ لە خوێن بوو، پاشان من دەگریام، بەڵام چاوی لێکردم و گوتی: مەگری، ئەم کارەم کردووە چونکە خۆشم دەوێی و دواتر بینیم بە جلێکی سپی و درەوشاوە لە ئاسمان ڕاوەستاوە و بە زەردەخەنەیەکی شاد لە خەو هەستام.\nنیسان 4, 2022 له 8:51 am\nسڵاوتان لێ بێت جه‌لال، سوپاس بۆ نووسینت بۆ ئێمە و هاوبەشکردنی خەونەکەت لەگەڵ ئێمە. بینینی عیسا (علیه‌السلام) لە خەوندا نیشانەی بەرەکەت و ئاشتی و بیشاره‌ته. هەروەها مانای صمیمیتی دڵی تۆیه. صه‌لیب واتە قوربانی کە ئازادی دەهێنێت و دەتوانێت هەستە گوناهبارەکان بەجێ بهێڵێت بۆ ئەوەی ژیانێکی پاکتر و ئارامتر دەست پێ بکه‌ن. بینینی ئەو لەسەر خاچەکە وەک ئەوەی بینیت ئەمە تاییدێکه بۆ ڕێگه‌یه‌کی بەخشندە و لێبوردەیی کەبۆت دەکاتەوە. عیسا دەتوانێت بتبینێت و دەیەوێت بزانیت کە ئەو تۆی خۆش دەوێت. ئەو ئێستا لەئاسمانە وە هەر لەڕۆژی قیامەتدا وەک دادوەرێکی دادپەروەرانەدێت، هەروەک چۆن ئینجیل و فەرموودەکان ئاماژەیان بۆ کردووە. چونکە ئەو تۆ دەپارێزێت و ڕێنموونیت دەکات بۆ ژیانی هەتاهەتایی. ئەمە ئەو شتەیە کە ئەو دەیڵێت :" عیساش پێی فەرموو: «منم ڕێگا و ڕاستی و ژیان. کەس نایەتە لای باوک لە ڕێگەی منەوە نەبێت." ( یوحه‌نا ١٤: ٦)." خودا هەموو کات بەرەکەتت پێ ببەخشێت.\nJackson Williamson دەڵێت:\nئازار 9, 2022 له 9:38 am\nئەگەر موسڵمانێکی ڕاستەقینە ئەمە ببینێت، ئەم وێب سایتە پڕە لە خورافات. ئەمە سەرچاوەیەکە کە لەلایەن مەسیحیەکانەوە دروست کراوە بۆ ئەوەی موسڵمانان بەرەو مەسیحیەت ڕابکێشن. لێرە هیچ ئیسلامێک نییە، بۆ سەرلێشێواوکردنیان بۆ ئەوەی وا بیر بکەنەوە کە عیسا بە خاچێک لە خەوتدا دەردەکەوێت. بەڵام ناتوانن ئەوە قبوڵ بکەن کە لە ئینجیلەکەیاندا، ئەو هەرگیز نەیگەیاندووە کە خودایە.\n"...ئەم وتانەی گوێتان لێی دەبێت هی من نییە، بەڵکو هی ئەو باوکەیە کە ناردوومی." ( یوحه‌نا ١٤: ٢٤)\n"ژیانی هەتاهەتاییش ئەوەیە کە تۆ بناسن، تەنها خودای ڕاستەقینە و عیسای مەسیح، ئەوەی کە ناردووتە" ( یوحه‌نا ١٧: ٣).\n(١): " ... باوک لە من مەزنترە" ( یوحه‌نا ١٤: ٢٨)\n(٢): " باوکم کە بە منی داون لە هەمووان گەورەترە..." ( یوحه‌نا ١٠: ٢٩)\n(٣): " بەڵام ئەگەر من بە ڕۆحی خودا ڕۆحی پیس دەربکەم،.... ." ( مه‌تا ١٢: ٢٨)\n(٤): " بەڵام ئەگەر من بە پەنجەی خودا ڕۆحی پیس دەربکەم.... ." ( لۆقا ١١: ٢٠)\n(٥): " لە خۆمەوە ناتوانم هیچ بکەم. وەک دەبیستم حوکم دەدەم، حوکمدانەکەشم دادپەروەرانەیە، چونکە داوای خواستی خۆم ناکەم، بەڵکو خواستی ئەوەی ناردوومی" ( یوحه‌نا ٥: ٣٠).\nکتێبی پیرۆز بە هیچ شێوەیەک پشتگیری باوەڕی مەسیحیەکان ناکات بە ترینیتی ( تثلیث). ڕۆژێکیان یەکێک لەنووسەرەکان پرسیاری لە عیسای (س) کرد کە یەکەم فەرمان کێهایه؟ عیسای مەسیح تەنها ئەو شتانەی کە پێشتر موسا فەرمووبوی، دووبارەی کردەوە:\n"شَمعا اسرائیل آدونای ایلا هاینو آدونای ایخاد"\nئەوە وتەیەکی عیبرییە به‌و مانایه:\n" ئەی ئیسرائیل گوێ بگرن، یەزدانی پەروەردگارمان یەک یەزدانە" ( لۆقا ١٢: ٢٩)\nجێگای سەرنجە کە لە کتێبی پیرۆزدا هیچ ئاماژەیەک بە فێرکردنە سەرەتاییەکانی کڵێسا نییە، وەک ترینیتی( تثلیث) و که‌فاره‌ی نوێنه‌رایه‌تی.\nئازار 28, 2022 له 8:04 pm\nجاکسۆن سوپاسگوزارین بۆ نووسین و هاوبەشکردنی لێدوانەکەت. ئێمە بەخێرهاتنی هەموو باوه‌ڕه‌کان دەکەین لێرە، بەڵام دەمەوێت بەو شێوەیە مامەڵە لەگەڵ ئەوانی تر بکەیت کە دەتەوێت مامەڵەت لەگەڵ بکەن. ناتوانیت ببڕیت و بەو شتانەدا بڕۆیت کە هەیت، یان چی لەگەڵ بۆچوونەکەت دەگونجێت. ئەگەر مەسیحیەکان بە وتنەوەی قورئان ئەم کارە بکەن؟ نەڕۆشتن بۆ مەیدان و لێکدانەوەکان. لەبیرت چووه کە مەسیحیەکان مووه‌حیدینن (باوەڕمه‌ند بە خودای تاک ) " به‌ڕاستی ئه‌وانه‌ی که ئیمان و باوه‌ڕیان هێناوه و ئه‌وانه‌ی که بوون به جوو و ئه‌وانه‌ی صابئه‌ن و گاوره‌کان، هه‌ر یه‌ک له‌و ده‌سته‌و تاقمانه ئه‌گه‌ر باوه‌ڕی دامه‌زراو به‌خواو به ڕۆژی دوایی بهێنێت، و کارو کرده‌وه‌ی چاک و دروست و به‌سوود ئه‌نجام بدات، ئه‌وانه نه‌ترس و بیم یه‌خه‌یان ده‌گرێت، نه‌خه‌م و په‌ژاره ڕوویان تێده‌کات.( مائده ٥: ٦٩). ئەگەر کاتت هەبوو بۆ خوێندنەوەی زیاتر، وەڵامێک دەدۆزیتەوە بۆ هەر وشەیەک کە دەیڵێیت. خۆزگە تۆ لە جیاتی کۆپی-پۆست لە خۆت توێژینەوەت بکردایە. من حەز ناکەم هێرش بکەمە سەر خەڵک و باوەڕەکانیان، قورئان دەڵێت:" بڵێ: ئه‌ی خاوه‌نانی کتێب، ئێوه له‌سه‌ر هیچ به‌رنامه‌و په‌یڕه‌وو پڕۆگرامێک نین، هه‌تا به‌چاکی په‌یڕه‌و و پیاده‌ی ته‌ورات و ئینجیل و ئه‌وه‌ی نه‌که‌ن که له‌لایه‌ن په‌روه‌ردگارتانه‌وه بۆتان دابه‌زیووه، سوێند بێت به‌خوا زۆربه‌یان ئه‌وه‌ی نێردراوه‌ته خواره‌وه بۆت له لایه‌ن په‌روه‌ردگارته‌وه یاخی بوون و سته‌میان زیاد ده‌کات و نغرۆیان ده‌کات له بێ باوه‌ڕیدا جا ئیتر خه‌فه‌ت و په‌ژاره دات نه‌گرێت بۆ ئه‌و گه‌له بێ باوه‌ڕه" ( مائده ٥: ٦٨) تکایه مائده ٥: ٤٣-٤٨ بخوێنه‌وه. داواتان لێدەکەم سەیری ناوەڕۆکی ئەو ئایەتانە بکەن کە هێناتان. ئەمە چەند نموونەیەکن. تۆ یوحه‌نات گێڕایەوە ١٠: ٢٩، بۆچی بەردەوام نەبوویت لە وتنەوەی ئایەتی داهاتوو " باوکم کە بە منی داون لە هەمووان گەورەترە، کەسیش ناتوانێت لە دەستی باوک بیانڕفێنێت.من و باوک یەکین" ( یوحه‌نا ١٠: ٢٩-٣٠). تۆ یوحه‌نا ٥: ٣٠ گێڕایەوە، دەبوو سەیری دەقەکە بکەیت، عیسا لە بەرگریەکەی ( دیفاع) پێی وتن:" بەڵام عیسا لە بەرامبەردا فەرمووی: «هەتا ئێستا باوکم کار دەکات، منیش کار دەکەم.» لەبەر ئەم هۆیە جولەکەکان زیاتر هەوڵیان دەدا بیکوژن، چونکە تەنها شەممەی نەدەشکاند، بەڵکو دەیگوت کە خودا باوکیەتی، خۆی لەگەڵ خودا یەکسان دەکرد. لەبەر ئەوە عیسا وەڵامی دانەوە: «ڕاستی ڕاستیتان پێ دەڵێم: کوڕەکە ناتوانێت لە خۆیەوە هیچ شتێک بکات ئەوە نەبێت کە دەیبینێت باوک دەیکات، چونکە هەرچی باوک دەیکات، کوڕەکەش دەیکات. باوک کوڕی خۆی خۆشدەوێت و هەموو ئەوەی پیشان دەدات کە دەیکات، کاری لەمانەش مەزنتری پیشان دەدات، تاکو سەرسام بن. وەک چۆن باوک مردووان هەڵدەستێنێتەوە و زیندوو دەکاتەوە، کوڕەکەش ئەوەی بیەوێت زیندووی دەکاتەوە. هەروەها باوک کەس حوکم نادات، بەڵکو هەموو حوکمدانی داوەتە دەست کوڕەکە، تاکو هەموو ڕێزی کوڕەکە بگرن وەک چۆن ڕێزی باوک دەگرن. ئەوەی ڕێزی کوڕەکە نەگرێ، ڕێزی باوکیش ناگرێ کە ناردوویەتی. ڕاستی ڕاستیتان پێ دەڵێم: ئەوەی گوێ لە وشەکەم بگرێت و باوەڕ بهێنێت بەوەی ناردوومی ژیانی هەتاهەتایی دەبێت و حوکم نادرێت، بەڵکو لە مردنەوە بۆ ژیان گواستراوەتەوە. ڕاستی ڕاستیتان پێ دەڵێم: کاتێک دێت کە ئێستایە، کاتێک مردووان دەنگی کوڕی خودا دەبیستن، گوێگرانیش زیندوو دەبنەوە، چونکە وەک باوک ژیانی لە خۆیدا هەیە، بە کوڕەکەشی داوە ژیانی لە خۆیدا هەبێت. دەسەڵاتی حوکمدانیشی داوەتێ، چونکە ئەو کوڕی مرۆڤە. لەمە سەرسام مەبن، چونکە کاتێک دێت هەموو ئەوانەی لەناو گۆڕدان دەنگی دەبیستن و دێنە دەرەوە، ئەوانەی کرداری چاکیان کردووە هەڵدەستنەوە بۆ ئەوەی بژین، بەڵام ئەوانەی کرداری خراپیان کردووە هەڵدەستنەوە بۆ ئەوەی حوکم بدرێن. لە خۆمەوە ناتوانم هیچ بکەم. وەک دەبیستم حوکم دەدەم، حوکمدانەکەشم دادپەروەرانەیە، چونکە داوای خواستی خۆم ناکەم، بەڵکو خواستی ئەوەی ناردوومی"( یوحه‌نا ٥: ١٧-٣٠) دووبارە سوپاست دەکەم و دوعا ده‌کە‌م کە خۆت لێی بکۆڵیتەوە. خوا بەرەکەتت پێ ببەخشێت\nئازار 8, 2022 له 12:49 pm\nسڵاوتان لێ بێت، من حەزم لەو وتارە بوو، هەندێک خاڵی بڕوادار هەیە! سوپاس بۆ نووسینی ئەم وتارە لەگەڵ بەشەکانی تری سایتەکە زۆر باشە. خوا بەرەکەتتان پێ ببەخشێت\nئازار 9, 2022 له 5:34 am\nسڵاوتان لێ بێت محمد، ئێمە دڵخۆشین کە ئەم وتارە بۆ ئێوە بەسوود بووە. سوپاس بۆ سەرنج و هاندانت لە ناردنی پرسیارەکانت و/یان پێشنیارەکانت. خودا به‌ره‌که‌تت بدات.\nشوبات 27, 2022 له 12:46 am\nسڵاوتان لێ بێت، لە خەونەکەمدا گەورەمان عیسای مەسیح (ع) خاچێکی پێدام و داوای لێکردم کە هەموو ڕۆژێک هەڵیگرم و بەدوایدا بڕۆم، لێکدانەوەی ئەو خەونە چییە؟ سوپاس\nشوبات 28, 2022 له 11:39 am\nسڵاوت لێ بێت مصطفی، سوپاس بۆ ئەوەی خەونت لەگەڵ ئێمە هاوبەش کرد. زۆر جوانە بینینی عیسای مه‌سیح (ع) کە بۆتان دەرکەوت و بانگتان بکات بۆ شوێنکەوتنی و هەڵگرتنی خاچه‌که. ئه‌وه لە ئینجیلدا هاتووە :" ئینجا عیسا بە قوتابییەکانی فەرموو: «ئەگەر کەسێک دەیەوێت ببێتە قوتابی من، با نکۆڵی لە خۆی بکات و خاچەکەی هەڵبگرێت و دوام بکەوێت"( مه‌تا ١٦: ٢٤). تکایە دوودڵ مەبە لە پەیوەندی کردن بە ئێمەوە.خودا به‌ره‌که‌تت بدات\nشوبات 26, 2022 له 5:19 am\nسڵاوتان لێ بێت، خەونم بینی کە خاچێکی گەورە لەسەر شاخێک هەبوو، لە تەنیشتی ئەوەوە پیاوێکم بینی کە لیباسی سپی لەبەر بوو وڕووناکیش بوو و گوتی: من وشەی خودام و لەسەر خاچ ژیانم بە تۆ داوە، بۆچی باوەڕ ناکەیت؟ وە شوێنم ناکەیت ئەم خەونە مانای چییە؟ سوپاس بۆ ئێوه\nشوبات 28, 2022 له 4:23 am\nسڵاوتان لێ بێت حازم، ئەم پیاوە بە سپی پۆشە عیسای مەسیحه (علیه‌السلام). ئەو وشەی خودایە، کە بوو بە مرۆڤ و وەک نیشانەی ڕەحمەتی خودا لە دایک بوو. دەربارەی ئەو نووسراوە :" لە سەرەتادا، وشەکە هەبوو، وشەکە لەلای خودا بوو، وشەکە خۆی خودا بوو. ئەو لە سەرەتاوە لەلای خودا بوو. هەموو شتێک بەو بەدیهاتووە، بێ ئەو هیچ شتێک بەدی نەهاتووە لەوانەی کە بەدیهاتوون. وشەکە سەرچاوەی ژیان بوو، ژیانەکەش ڕووناکی مرۆڤ بوو"( یوحه‌نا ١: ١-٤). خاچ نیشانەی خۆشەویستی و لێبوردەیی و دەستپێکردنەوەی دوباره‌یه له فەزڵ و ئارامیە کە دەیهەوێت پێشکەشت بکات، ئەگەر تەنیا بەدوایدا بڕۆی. ئەوە وشەکانی ئەوە :" عیساش پێی فەرموو: «منم ڕێگا و ڕاستی و ژیان. کەس نایەتە لای باوک لە ڕێگەی منەوە نەبێت." ( یوحه‌نا ١٤: ٦)." من ئامۆژگاریت دەکەم کە زیاتر دەربارەی ئەو و فێرکردنەکانی بخوێنیتەوە. خوا بەرەکەتت پێ ببەخشێت\nتشرینی دووه‌م 20, 2021 له 10:37 pm\nسڵاوتان لێ بێت، من خەونی زۆرم بە پیاوێکەوە بینیوه کە بە جلی سپییەوە و داوام لێ دەکات شوێنی بکەوم چونکە ڕاست و زیندووە و کتێبێکم پێ دەدات کە لەسەری خاچێکە و داوام لێ دەکات هەموو ڕۆژێک بیخوێنمەوە چونکە ڕێنوێنیم دەکات بۆ ڕێگای ڕاست.\nتشرینی دووه‌م 23, 2021 له 1:28 pm\nسڵاوت لێ بێت حه‌مدان، سوپاس بۆ ئەوەی خەونەکەت بە ئێمە کوت. ئەو کتێبە کە خاچێکی لەسەر بوو ئینجیلە خاچ واتە قوربانیدانی هەستە گوناهبارەکان کە دەبێتە هۆی ڕێگایەکی نوێی لێبوردەیی و فەزڵ و ئاشتی. ئەو پیاوە سپی پۆشە پێی کوتی کە هەموو ڕۆژێک ئینجیل بخوێنەوە، چونکە ئەوە وشەی خودایە و قورئانیش هاتووە بۆ پشتڕاستکردنەوەی ئینجیل " ئه‌ی پێغه‌مبه‌ر خوا قورئانی بۆ تۆ به‌ڕاست و دروست (به چه‌ند قۆناغێک) دابه‌زاندووه، به‌ڕاست دانه‌ری سه‌رجه‌م کتێبه پێشووه‌کانی پیش خۆیه‌تی هه‌روه‌ها ته‌وراتی بۆ (موسا) و ئینجیلی بۆ (عیسا) ڕه‌وانه کردووه له پێش قورئاندا..." ( آل عمران ٣: ٣ ) هه‌روه‌ها ده‌توانی المائیده ٥: ٤٦-٤٧ بخوێنیته‌وه. هه‌روه‌ها وشههی خودا ناتوانی بگۆڕیت: " لا تغییری فی الکلام" ( الکهف ١٨: ٢٧)، ئه‌وه قسه‌کانی سه‌روه‌رمان عیسای مه‌سیحه :" عیساش پێی فەرموو: «منم ڕێگا و ڕاستی و ژیان. کەس نایەتە لای باوک لە ڕێگەی منەوە نەبێت." ( یوحه‌نا ١٤: ٦)." ئەو دەیەوێت تۆ ئەو بناسی و دوای بکەویت، چونکە ئەو ڕاست و دروستە. دەپاڕێمەوە بانگێشتنەکەی قبوڵ بکەی، خوا بەرەکەتت پێ ببەخشێت.\nتشرینی دووه‌م 8, 2021 له 9:29 am\nسڵاوتان لێ بێت، خەونم بە عیسای پەروەردگارەوە بینی کە پۆشاکێکی سپی لەبەر بوو و ڕوخساری ڕووناک بوو و پێی کوتم کە ئەو ڕاستەڕێگا و وشەی خودای زیندووە و خاچێکی پێدام و داوای لێکردم هەموو ڕۆژێک شوێنی بکەومەوە و خاچەکە هەڵگرم و هه‌روه‌ها برینی له‌سه‌ر ده‌ست بوو، دوایی به د‌ستی به‌خشه‌نده‌ی به‌ره‌که‌تی پێدام.\nتشرینی دووه‌م 8, 2021 له 1:00 pm\nسوپاس بۆ هاوبەشکردنی خەونەکەت لەگەڵ ئێمە، بینینی عیسای مەسیح (ع) ئاشتی و خۆشیمان بۆ دەهێنێت و کاتێک پێت دەڵێت ڕێگای حه‌ق و ڕێگای ڕاستە، لە ئینجیلەوە قسەکانی دەگێڕێتەوە ئەو ڕێبازی ڕاست و دروستە و ئەمە لە ئینجیلدا هاتووە :" عیساش پێی فەرموو: «منم ڕێگا و ڕاستی و ژیان. کەس نایەتە لای باوک لە ڕێگەی منەوە نەبێت." ( یوحه‌نا ١٤: ٦)." ئەو دەیەوێت شوێن ئەو بکەوی و لەگەڵیدا بی بۆ ئەوەی ڕێنموونیتان بکات بۆ ڕێبازی ڕاست، چونکە ئەو وشەی خوایە، بەگوێرەی ئەوەی لە ئینجیل و لە قورئاندا هاتووە:" لە سەرەتادا، وشەکە هەبوو، وشەکە لەلای خودا بوو، وشەکە خۆی خودا بوو. ئەو لە سەرەتاوە لەلای خودا بوو. هەموو شتێک بەو بەدیهاتووە، بێ ئەو هیچ شتێک بەدی نەهاتووە لەوانەی کە بەدیهاتوون. وشەکە سەرچاوەی ژیان بوو، ژیانەکەش ڕووناکی مرۆڤ بوو"( یوحه‌نا ١: ١-٤). إذْ قَالَتِ الْمَلَائِكَةُ يَا مَرْيَمُ إِنَّ اللَّهَ يُبَشِّرُكِ بِكَلِمَةٍ مِنْهُ اسْمُهُ الْمَسِيحُ عِيسَى ابْنُ مَرْيَمَ وَجِيهًا فِي الدُّنْيَا وَالْآخِرَةِ وَمِنَ الْمُقَرَّبِينَ” ( آل عمران ٣: ٤٥) " (هه‌روه‌ها یادیان بهێنه) کاتێک فریشه‌که به مه‌ریه‌می وت: ئه‌ی مه‌ریه‌م به‌ڕاستی خوا مژده‌ت ده‌داتێ: به وشه‌یه‌کی خۆی (که فرمانی ـ کن فیکون ـ ه، ڕۆڵه‌یه‌کت پێ ببه‌خشێت) که ناوی (المسیح)ه، عیسای کوڕی مه‌ریه‌مه، که پیاو ماقووڵ و پایه به‌رزه له‌م دنیادا، له قیامه‌تیشدا له ده‌سته‌ی نزیکانه (له ئێمه‌وه)."( آل عمران ٣: ٤٥) وە ئەو کونانەی بینیت نیشانەی ئەو قوربانیەیە کە کردی. دەتەوێت بزانیت چ قوربانییەک؟ دەتوانن پەیوەندیمان پێوە بکەی و ئێمە یارمەتیتان دەدەین هەروەها دەتوانیت ئینجیل بخوێنیتەوە و بەدوای وەڵامەکان بگەڕێیت بۆ پرسیارەکانت. ئێمە دڵخۆشین کە یارمەتیت دەدەین، خودا به‌ره‌که‌تتان بدات.\nPrevious بێ هاوتا بوونی کتێبی پیرۆز\nNext بینینی ئینجیل لە خەونێکدا


ئەگەڕین - ویکیپیدیا، ئینسایکڵۆپیدیای ئازاد\nفەرھەنگ، گەڕانی ھەواڵ، ڤیدیۆ، وێنە\nئەگەڕین (بە کوردیی باکووری: Egerîn) مۆتۆرێکی گەڕانی وێبە کە بەپێی بینگ نووسراوە. ئەگەڕین یەکەمین مۆتۆری گەڕانی وێبی زمانی کوردییە و لەسەر دابینکردنی سیستمی بڵاگ و گەڕان، کە ڤیدیۆ و وێنە و ھەواڵ لە خۆدەگرێ بۆ گەلی کورد تەرکیزی کردووە.\nئەگەڕین بەدەستی کاوە ئۆناتلی، کوردێکی خەڵکی شاری باتمانی کوردستانی باکوور کە ئێستا لە وڵاتی سوێد دەژی، بەدی ھاتووە. ئۆناتلی دەڵێ ئەگەڕینم بۆ ئەو مەبەستە دروست کردووە کە گووگڵ و مۆتەرەکانی گەڕانی تر ٤٠ میلیۆن کوردیان لە بەکارھێنانی خزمەتەکەیان بە زمانی دایکی مەحرووم کردووە. ئەو ئێژێت بە ڕوونی دیارە کە گەشەپێدانی زمانی کوردی لە سەر ئینترنێتدا پێویستە و کورد، وەک ھەموو نەتەوەکانی تر مافی بەکارھێنانی زمانی دایکی خۆی ھەیە. وەک ئەو دەڵێ ئەگەڕین توانای ناساندنی بەڵگە و ئەلفوبێکانی کوردی ھەیە.\n^ "گوتوبێژی کاوە ئۆناتلی لەگەڵ تۆڕی میدیایی ڕووداو". ڕووداو. لە ڕەسەنەوە ئەرشیڤ کراوە لە ١٧ی تەممووزی ٢٠١٨. لە ڕێکەوتی ١٠ی ئەیلوولی ٢٠١٩ ھێنراوە. پارامەترەکە |dead-url= پشتگوێ خرا (یارمەتی); بەدواداچوون بۆ ڕێکەوت بکە لە: |access-date=, |archive-date= (یارمەتی)\nبەشداربووانی ویکیپیدیا، «Egerin»، ویکیپیدیای ئینگلیزی. سەردان لە ١١ی ئەیلوولی ٢٠١٩.\nبەشداربووانی ویکیپیدیا، «Egerin»، ویکیپیدیای کورمانجی. سەردان لە ١١ی ئەیلوولی ٢٠١٩.\nوەرگیراو لە «https://ckb.wikipedia.org/w/index.php?title=ئەگەڕین&oldid=649240»\nئەم پەڕەیە دواجار لە ١٤:٢٣ی ١ی کانوونی یەکەمی ٢٠١٩ نوێ کراوەتەوە.


هەڤپەیڤینەک بارزانی دگەل رۆژنامەیەکا ترکی سالا ١٩٧٠ – Sibehî سبەھی\nناڤ و که‌ساتیا بارزانی ل گه‌ل دیرۆکا ته‌کۆشینا نه‌ته‌وه‌یێ کورد ڤه تێ ڕۆژه‌ڤێ\nبارزانی خوه‌دی فه‌لسه‌فه‌ک یا ژیانێ گه‌له‌ک تایبه‌تی بوو.\n“مرن هه‌یه لێ ته‌سلیم بوون نینە”\nڕۆژنه‌مه‌ڤانه‌ک ترک د سالا ۱۹۷۰ ێ دا، دگه‌ل بارزانی هه‌ڤپه‌یڤێنه‌ک کریه. بارزانی د به‌شه‌ک ژ ڤێ هه‌ڤپه‌یڤینێ دها دبێژه:\n“ته‌مه‌نێ من ۱۰-۱۲ سال بوو. من نزانیبوو گۆتنێن ئازادی و عه‌داله‌تێ تێن چ واته‌یێ. من ل کۆلانان وه‌ک سترانه‌کێ گۆهێ خوه ددا گۆتنا ئازادی، عه‌داله‌ت، وه‌کهه‌ڤی و براتیێ. مه ته‌نێ پره‌نسیبێن ڤان گۆتنان یێن دهاتن گۆهێن مه مه ژ به‌ر کربوون. مه وه‌سا دزانی کو، ئه‌ڤ گۆتنێن هه‌نێ یێن سترانه‌کێ نه. ژ به‌ر ڤێ یه‌کێ ژی، مه ئه‌ڤ گۆتن ل کۆلانان وه‌ک سترانه‌کێ دگۆتن. لێ د وان ده‌مان دا ژی، د بن ناڤێ ئازادیێ دا ئازادیا خه‌لکێ ژ وان دهاته ستاندن. ب ناڤێ عه‌داله‌تێ ئینسان بێ سه‌ده‌م ژ خوه‌ره مه‌ره دهاتن دارڤه‌کرن. د بن ناڤێ وه‌کهه‌ڤیێ دا قسمه‌ک ئینسان دهاتن پاراستن و قسمه‌ک ژی د زیندانان دا ژ حال دکه‌تن. ژ خوه ب ناڤێ براتیێ برا برا دکوشت. ئه‌ڤه بوو ئه‌و وارێ کو ئه‌ز تێده دژیام. د قۆناغه‌ک هالێ دا من چاڤێن خوه ل دنیایێ ڤه‌کرن. د ڤی واری دا من شیرێ دیا خوه د زیندانان دا مێهت (ڤه‌خوار). د ڤی واری دا من ل ده‌ریێ موسلێ، جه‌سه‌دێ برایێ خوه یێ مه‌زن دارڤه‌کرنا وی ته‌ماشه کر.”\nبارزانی د به‌رده‌وامیا هه‌ڤپه‌یڤینا خوه دا دبێژه: “… ئه‌ز ل سه‌ر پشتا هێستره‌کی سواربووم. هزرا من هه‌می ل سه‌ر برایێ من بوو. ئه‌و جه‌سه‌دێ وی یێ دارڤه‌کری چو جاران ژ به‌ر چاڤێن من نه دچوو. من ب وی ئاقلێ خوه یێ کچک ژ خوه را دگۆت: “شوونا مرۆڤ ب نه‌حه‌قی بهێتە دارڤه‌کرن، بلا مرۆڤ ل چۆل و چیا ببه خوارنا گوران” د ڤێ گاڤێ دا من سۆز دا کو، ئه‌ز ئێدی چو ئاوایی و چو جاران نه‌که‌ڤم زیندانان. ئه‌ز بێم کوشتن ، بێم پارچه‌کرن ئه‌ز ناکه‌ڤم زیندانان و د بن ده‌ستێ والیه‌کێ زالم دا ئه‌ز ڕه نادم (نامرم). من ب ڤێ فه‌لسه‌فێ ده‌ست ب ژیانێ کر. مرن هه‌یه لێ ته‌سلیم بوون نینە. ڤێجا چاره‌سه‌ریه‌ک ب تنێ یا ڤان هه‌موو تشتان هه‌بو. ماینا سه‌رێ چیان…”\nڕۆژناما ترکی ته‌رجومان..هه‌ڤپه‌یڤین ل گه‌ل بارزانی، ١٩٧٠/٤/١٨


ئەمشەو مانگ گیران ڕوودەدات - تۆڕی میدیایی خەڵک\nئەمشەو دیاردەی گەردوونی مانگ گیران ڕوودەدات و بەشێكی زۆری وڵاتان دەگرێتەوە، بەڵام لە هەرێمی كوردستان و عێراق نابینرێت.\nمانگ گیران كاتێك ڕوودەدات، كە خۆر و مانگ و زەوی بكەونە سەر یەك هێڵی ڕاست و مانگ بەشێوەی تەواو دەچێتە سێبەری زەوی و زەویش ڕووناكی خۆر بەتەواوی دادەپۆشیت و ڕێگا نادات ڕووناكی بگاتە مانگ .\nئاماژەی بەوەشكرد، مانگ گیرانەكە لەهەریەك لە وڵاتانی (ڕۆژهەڵاتی ئاسیا و ئەوروپا و ئوستڕالیا و ئەمریكا) دەبینرێت و ماوەی مانگ گیرانەكە 14 خولەكە و لەكاتژمێر 9:22 دەست پێدەكات و لە كاتژمێر 12:30 كۆتایی دێت.\nئاماژەی بەوەشكرد، چەقی مانگ گیرانەكە دەكەویتە كاتژمێر 11:22 خوولەكی ئەمشەو، بەڵام لە هەرێمی كوردستان و عێراق نابینرێت.\nبەپێی ڕاپۆرتە تایبەتەكانی بواری گەردوونناسی، لەماوەی ئەمساڵدا دوو جار دیاردەی خۆرگیران و دووو جار دیاردەی مانگ گیران ڕوو دەدەن، كە مانگ گیرانی یەكەمیان ئەمشەوە و ئەوەی دووەمیان لە شەوی لە 19-11-2021 دەبێت، كە دەكاتە ڕۆژی هەینی و مانگ گیرانی نیمچەی دەبێت.\n17 تشرینی یەکەم 2021 6.00 pm\nخەڵك- بەپێی ڕاپۆرتە كەشناسییەكان، پلەكانی گەرما بە ڕێژەیەكی بەرچاو ڕوو لە دابەزین دەكەن و كەشێكی سارد هەرێم دەگرێتەوە…\n06 تشرینی یەکەم 2021 7.35 pm\nخەڵك- شارەزایەكی كەشناسی ئاشكرای دەكات، كە ئەو بارستە ھەوا ساردەی ئەوروپا، كە ناوچەكانی هەرێمی كوردستانی گرتۆتەوە…


دکتۆر هاشم گەردی، گەردێک لە سکۆلاریزم و مەلا بەختیار تێنەگەشتوە\nکەسێک بەناوی دکتۆر هاشم گەردی، لە سایتی ستاندارد بابەتێکی پڕ لە هەڵیت و پەڵیتی لەسەر مەلا بەختیار نوسیوە کە جێگەی خۆیەتی وەڵامی خۆی وەربگرێت.\nجەنابی دکتۆر بەڕێزتان سارتر و هایدیگەر و جۆن دیویشتان هەرقبووڵ نیە ؟؟ چەن عەیبە مامۆستایەکی زانکۆ بڵێت سارتر و جۆن دیوی پەشیمان بونەتەوە ، ئەگەر کەسێک سارتر نەناسێ وادەزانێ سارتر لەکۆتایی تەمەنیدا بوە بە دەروێش و وازی لە فیکرو فەلسەفە هێناوە !!!! یەعنی لای جەنابت هەموو ئەوفەیلەسوف و بیرمەندانە فاشیلن هەر ابن تیمیە و ابوبکر بەغدادی و ابو هورەیرە ڕاستن ؟؟؟\nجەناب، تۆ نەخۆت و نەئەوانەشی لەدەورتن ، ناتوانن دوو رەخنەی لۆژیکی لە مەلا بەختیار بگرن، تەنها دێن سوکایەتی بەکەسایەتی دەکەن و جنێو بە خێزانی دەدەن .\nئاخر پێم ناڵێی مەسەلەی عەلمانیەت و ئیسپانەی حەڤدەو ژەهرخواردکردن و سارتەر و ڕەشکەو شمڵی چی ئەیانبەسێت بەیەکەوە ئەگەر نەگبەتی تۆ و پەیجی ستاندارد نەبێ ؟؟؟\nمەلا بەختیار خۆ شێخی سەنعان نیە لەدین وەرگەڕابێ ، بەڵکو لە حەفتاو پێنجەوە تا ئێستا هەر چەپ بوەو شانازی بەچەپ بوونی خۆیەوە کردوەو هێندەی گەردیلەیەکیش لەبۆچونەکانی پەشیمان نەبۆتەوە چ ئەوکاتەی دەسەڵاتی هەبوەو چ لەدەرەوەی دەسەڵات بوبێت .\nگەلۆ کاتێک مەلا بەختیار ئەڵێ خواو پێغەبەر هێڵی سورن مەبەستی ئەوەیە لەناو پلاتفۆرمی دابڕان کەس سوکایەتیان پێنەکات، ئەمەش ئەوپەڕی ڕێزە بۆ ئایین و ئەم کارانە تەنها لە چەپ و عیلمانیەکان چاوەڕوان دەکرێت !!!! بەڵام خۆ جیاکردنەوەی دین لەدەوڵەت سوکایەتی نیە تۆ تێکەڵیان مەکە!!!\nمەلا بەختیار نە لەهەموو تەمەنیدا حزبێکی پۆپۆلیستی ئاینی دامەزراندوە نە هەوڵی بۆ دامەزراندنیشی داوە وە نە قورئانی بەرزکردۆتەوە و ماچی کردبێت نە دەروێشیشی لەچواردەوری کۆکردۆتەوە زیکری بۆبکەن ، مەلا بەختیار نە وتوێتی خوداو قورئان هێڵی سورە بۆئەوەی ئەندامی ئیخوان کەسب بکات بۆناو حیزبەتازەکەی.\nنەوەکو هەندێک لەسایەی ئیسلامەوە چوارژنی بیست ساڵ و بیست و پێنج ساڵی خواستوە و نەوەکو هەندێکیشیان لەقەتەڕ و سعودیەوە پارەی مۆڵی بۆهاتوە !!!\nدەستی شکاوم سێ جار نوسینەکەتم خوێندەوە بۆ دێرێک دەگەڕام وەڵامی دێرێکی مەلابەختیارت دابێتەوە بەڵام نەمدیت .\nئازیز تۆ واز لە مەلا بەختیاربێنه خۆ هەموو باش دەزانین وەڵامی ئەوتان پێنادرێتەوە، تەنها وەکو تەواوکەری پرسیارەکەی ئەو ، ئەم باسە لەمێشکی خۆتدا بوروژێنە ئەگەر لەخۆت ڕادەبینی ( ئازادی و مافی مرۆڤ و خۆشگوزەرانی) لەوڵاتە عیلمانیەکان زیاترە یان ئیسلامیەکان ؟؟؟\nلێپسراوی بازنەکانی دەبڕان لە گەرمیان